pythainlp/thaigov-v2-corpus-22032023 huggingface dataset:
วันพฤหัสบดีที่ 26 พฤษภาคม 2565
ปลัดกระทรวงมหาดไทย ให้การต้อนรับเอกอัครราชทูต EU ประจำประเทศไทย ในโอกาสเข้าหารือการดูแลผู้หนีภัยการสู้รบจากเมียนมา (ผภร.) ที่พำนักในพื้นที่พักพิงชั่วคราว
ปลัดกระทรวงมหาดไทย ให้การต้อนรับเอกอัครราชทูต EU ประจำประเทศไทย ในโอกาสเข้าหารือการดูแลผู้หนีภัยการสู้รบจากเมียนมา (ผภร.) ที่พำนักในพื้นที่พักพิงชั่วคราวสำหรับผู้หนีภัยจากการสู้รบจากเมียนมา
เมื่อวันที่ 25 พ.ค. 65 เวลา 14.00 น. ที่ห้องรับรองปลัดกระทรวงมหาดไทย นายสุทธิพงษ์ จุลเจริญ ปลัดกระทรวงมหาดไทย ให้การต้อนรับ นายเดวิด เดลี (H.E. Mr. David Daly) เอกอัครราชทูตสหภาพยุโรปประจำประเทศไทย และคณะ ในโอกาสเข้าหารือการดูแลผู้หนีภัยการสู้รบจากเมียนมา ที่ได้รับการผ่อนผันให้อยู่ในราชอาณาจักรเป็นการชั่วคราวที่พำนักในพื้นที่พักพิงชั่วคราวฯ โดยมี ร้อยตรี สรมงคล มงคละสิริ ผู้อำนวยการกองการต่างประเทศ สำนักงานปลัดกระทรวงมหาดไทย และเจ้าหน้าที่ที่เกี่ยวข้อง ร่วมให้การต้อนรับ
นายเดวิด เดลี (H.E. Mr. David Daly) เอกอัครราชทูตสหภาพยุโรปประจำประเทศไทย กล่าวขอบคุณกระทรวงมหาดไทยที่ได้ให้การสนับสนุนการดำเนินการให้ความช่วยเหลือด้านมนุษยธรรมแก่ ผภร. ในพื้นที่พักพิงชั่วคราวฯ มาอย่างต่อเนื่อง ซึ่งสหภาพยุโรป ได้ให้ความช่วยเหลือแก่ ผภร. ที่อาศัยในพื้นที่พักพิงชั่วคราวฯ ทั้ง 9 แห่ง ตั้งแต่ปี พ.ศ. 2538 รวมเป็นเวลากว่า 27 ปี ครอบคลุมทั้งด้านการศึกษา สาธารณสุข สุขาภิบาลน้ำ การฝึกอาชีพ การคุ้มครองผู้หนีภัยจากการสู้รบจากเมียนมา โดยเฉพาะผู้หญิง เด็ก คนพิการ และการป้องกันและรักษาโควิด-19
นายสุทธิพงษ์ จุลเจริญ ปลัดกระทรวงมหาดไทย กล่าวว่า รัฐบาลได้มอบหมายให้กระทรวงมหาดไทยดำเนินงานด้านผู้หนีภัยจากการสู้รบจากเมียนมาตามหลักมนุษยธรรม ซึ่งในปัจจุบันมีพื้นที่พักพิงชั่วคราวฯ จำนวน 9 แห่ง มีผู้หนีภัยการสู้รบจากเมียนมา ประมาณ 77,000 คน และชื่นชมสหภาพยุโรปที่ได้สนับสนุนการฝึกทักษะวิชาชีพ และการเสริมทักษะที่จำเป็นอื่น ๆ ให้แก่ ผภร. ก่อนการเดินทางกลับประเทศมาตุภูมิโดยสมัครใจ และก่อนการเดินทางไปตั้งถิ่นฐานยังประเทศที่สาม สำหรับการทำงานภายนอกพื้นที่พักพิงชั่วคราวฯ ผภร. ควรเดินทางกลับประเทศต้นทางก่อนเพื่อจัดทำเอกสารประจำตัว และเข้ามาทำงานในประเทศไทยภายใต้ MOU ระหว่างประเทศทั้งสอง
นายสุทธิพงษ์ จุลเจริญ ปลัดกระทรวงมหาดไทย กล่าวเพิ่มเติมว่า ในส่วนของการดูแลผู้หนีภัยความไม่สงบชาวเมียน (ผภสม.) ที่อพยพเข้ามาในห้วงตั้งแต่เดือน ธ.ค. 2564 เป็นต้นมา รัฐบาลไทยได้ให้ความข่วยเหลือทางมนุษยธรรมแก่กลุ่มดังกล่าวเช่นเดียวกัน โดยมีการบูรณาการในพื้นที่ ทั้งฝ่ายปกครอง ทหาร และพลเรือน ผลัดเปลี่ยนหมุนเวียนดูแลด้านความปลอดภัย ด้านที่อยู่อาศัย อาหารการกิน สุขภาพอนามัย โดยขอยืนยันว่าการดูแลคนทั้งสองกลุ่มนั้น รัฐบาลไทยและกระทรวงมหาดไทยไม่มีนโยบายการผลักดันกลับประเทศต้นทางโดยไม่สมัครใจ
“กระทรวงมหาดไทย โดยสำนักงานศูนย์ดำเนินการเกี่ยวกับผู้อพยพกระทรวงมหาดไทย ได้ดำเนินการบริหารจัดการดูแลพื้นที่และให้ความช่วยเหลือผู้หนีภัยจากการสู้รบจากเมียนมาในพื้นที่พักพิงชั่วคราวฯ ทั้ง 9 แห่ง ให้ได้มีคุณภาพชีวิตทีดีตามหลักมนุษยธรรม และขอขอบคุณสหภาพยุโรปที่ได้ให้การสนับสนุนด้านต่าง ๆ ให้ผู้ที่อยู่ในพื้นที่พักพิงชั่วคราวฯได้รับโอกาสด้านการพัฒนาทั้งด้านการศึกษา ภาษา และทักษะชีวิต เพื่อเติบโตเป็นพลเมืองของโลกต่อไป โดยขอให้ช่วยประชาสัมพันธ์ให้ประเทศที่สาม และประเทศที่ประสงค์จะรับ ผภร. เปิดรับ ผภร. ไปตั้งถิ่นฐานใหม่เพิ่มเติม” นายสุทธิพงษ์ฯ กล่าวในช่วงท้าย
วันพุธที่ 3 สิงหาคม 2565
รองโฆษกรัฐบาล เตือนภัย! สแกน QR CODE จ่ายเงินต้องระวัง ถ้าสแกนแล้วไปเว็บไซต์อื่นให้กรอกข้อมูลเพิ่ม ต้องยกเลิกทันที
รองโฆษกรัฐบาล เตือนภัย! สแกน QR CODE จ่ายเงินต้องระวัง ถ้าสแกนแล้วไปเว็บไซต์อื่นให้กรอกข้อมูลเพิ่ม ต้องยกเลิกทันที
วันนี้ (3 สิงหาคม 2565) นางสาวรัชดา ธนาดิเรก รองโฆษกประจำสำนักนายกรัฐมนตรี เปิดเผยว่า จากสถานการณ์การแพร่ระบาดของไวรัสโควิด-19 ทำให้ความนิยมการชำระเงินแบบเรียลไทม์ในประเทศไทย มีการเติบโตเพิ่มขึ้นอย่างมาก แพร่หลายในประชาชนทุกช่วงวัยและผู้ประกอบการทุกขนาด ผ่านโครงการต่าง ๆ ของรัฐบาล เช่น โครงการ "บัตรสวัสดิการแห่งรัฐ" โครงการ "พร้อมเพย์"(Prompt pay) และ QR Payment รวมถึง Government Wallet (G-Wallet) ผ่านแอป “เป๋าตัง” ในโครงการคนละครึ่ง เราเที่ยวด้วยกัน ชิมช้อปใช้ การขายสลาก เป็นต้น ส่งผลให้ประเทศไทยมียอดการทำธุรกรรมการชำระเงินแบบเรียลไทม์ครองอันดับ 3 ของโลก
จากความนิยมการชำระเงินแบบเรียลไทม์ในประเทศไทย ทำให้มิจฉาชีพใช้โอกาสแสวงหาผลประโยชน์ให้กับตัวเอง ทั้งนี้ จากรายงานของกระทรวงดิจิทัลเพื่อเศรษฐกิจและสังคม โดยศูนย์ช่วยเหลือและจัดการปัญหาออนไลน์ (1212 ETDA) พบมิจฉาชีพใช้กลโกงรูปแบบใหม่ เมื่อสแกน QR CODE จ่ายเงิน ระบบจะพาเข้าไปยังหน้าเว็บไซต์อื่นแล้วให้กรอกข้อมูลสำคัญต่าง ๆ เช่น บัญชีธนาคาร หรือให้โอนเงินเข้าบัญชีอื่นที่ไม่ใช่ร้านค้า หากเจอเข้าข่ายลักษณะดังกล่าวให้ยกเลิกดำเนินการทันที เพื่อป้องกันมิจฉาชีพดึงข้อมูลส่วนตัวและธุรกรรมการเงิน
นางสาวรัชดาฯ ย้ำ รัฐบาลมุ่งมั่นขับเคลื่อนนโยบาย National e-Payment อย่างต่อเนื่อง ซึ่งนอกจากเป็นการอำนวยความสะดวกแก่ประชาชนและภาคธุรกิจในการทำธุรกรรมทางการเงินและกิจกรรมทางเศรษฐกิจต่าง ๆ ยังเป็นกลไกสำคัญในการยกระดับคุณภาพชีวิตของประชาชน มีส่วนช่วยในการเพิ่มขีดความสามารถในการแข่งขันของประเทศ ดังนั้น ก่อนสแกนจ่ายเงินด้วย QR CODE ต้องเลือกสแกนผ่าน QR CODE ของธนาคารโดยตรง เมื่อสแกนแล้วควรตรวจสอบข้อมูลร้านค้าและยอดเงินทุกครั้งเพื่อความถูกต้อง และการทำธุรกรรมทางการเงินผ่านออนไลน์นั้น ควรหลีกเลี่ยงการใช้อินเตอร์เน็ตสาธารณะ หรือ ฟรี Wi-Fi เพื่อป้องกันการดักขโมยข้อมูลส่วนบุคคล หากพบปัญหากรณีซื้อขายสินค้าผ่านออนไลน์ สามารถปรึกษาและแจ้งเรื่องได้ที่สายด่วน โทร.1212 ตลอด 24 ชม. หรืออีเมล 1212@mdes.go.th
วันอาทิตย์ที่ 10 เมษายน 2565
“นายกฯ” ห่วงใยประชาชนเดินทางกลับภูมิลำเนา สั่ง ดูแล อำนวยความสะดวก ลดอุบัติเหตุ บังคับใช้ กม.เข้ม ผู้ฝ่าฝืนกฎจราจร
“นายกฯ” ห่วงใยประชาชนเดินทางกลับภูมิลำเนา สั่ง ดูแล อำนวยความสะดวก ลดอุบัติเหตุ บังคับใช้ กม.เข้ม ผู้ฝ่าฝืนกฎจราจร
เมื่อวันที่ 10 เม.ย. น.ส.ไตรศุลี ไตรสรณกุล รองโฆษกประจำสำนักนายกรัฐมนตรี เปิดเผยว่า ในช่วงเทศกาลสงกรานต์ปี 2565 นี้ คาดว่าจะมีประชาชนเดินทางกลับภูมิลำเนา รวมถึงออกเดินทางไปยังสถานที่ท่องเที่ยวต่างๆเป็นจำนวนมาก โดยขณะนี้ได้มีประชาชนบางส่วนออกเดินทางแล้ว ด้วยความห่วงใย พล.อ.ประยุทธ์ จันทร์โอชา นายกรัฐมนตรีและ รมว.กลาโหม จึงได้กำชับ กระทรวงคมนาคม กระทรวงมหาดไทย สำนักงานตำรวจแห่งชาติ บูรณาการร่วมกับหน่วยงานที่เกี่ยวข้อง เพื่ออำนวยความสะดวกการเดินทางของประชาชน พร้อมเน้นย้ำมาตรการลดบัติเหตุ ให้การเดินทางของประชาชนเกิดความปลอดภัยสูงสุด
น.ส.ไตรศุลี กล่าวว่า นายกรัฐมนตรี ยังกำชับให้เจ้าหน้าที่บังคับใช้กฎหมายอย่างเข้มงวด ในกรณีพบพฤติกรรมฝ่าฝืนกฎจราจร และพฤติกรรมเสี่ยงที่อาจก่อให้เกิดอุบัติเหตุ ซึ่งมักจะพบในช่วงเทศกาล ไม่ว่าจะเป็น การขับรถด้วยเร็วเกินกําหนด เมาสุรา เป็นต้น เพื่อสร้างความมั่นใจ และสร้างความปลอดภัยในชีวิตและทรัพย์สินของประชาชน นอกจากนี้ ยังขอให้ประชาชนเดินทางด้วยความระมัดระวัง ขับขี่ยานพาหนะด้วยความไม่ประมาท มีสติในการเดินทาง ดื่มไม่ขับ ไม่ขับรถตัดหน้าในระยะกระชั้นชิด เพื่อความปลอดภัยในการเดินทาง ให้ปีนี้เป็นเทศกาลสงกรานต์แห่งความปลอดภัย
น.ส.ไตรศุลี กล่าวว่า พร้อมกันนี้ นายกรัฐมนตรี ยังกำชับให้กระทรวงสาธารณสุข ดูแลด้านสุขอนามัยของประชาชนระหว่างเดินทางด้วย โดยให้มีการประสานกับสาธารณสุขจังหวัด เพื่อระวังการแพร่ระบาดของโรคโควิด-19 โดยเฉพาะการรวมกลุ่มบริเวณปั้มน้ำมัน จุดพักรถ ซึ่งจะต้องไม่แออัดจนเกินไป อันจะก่อให้เกิดความเสี่ยงในการติดเชื้อได้ และขอให้ผู้เดินทางสวมใส่หน้ากากอนามัยตลอดเวลา หมั่นทำล้างมือด้วยเจลแอลกอฮอล์ และหลีกเลี่ยงพื้นที่ผู้คนแออัด เพื่อที่จะได้กลับภูมิลำเนาอย่างปลอดภัย ทั้งต่อตนเอง ครอบครัว และคนรอบข้าง
...................
วันพฤหัสบดีที่ 8 กรกฎาคม 2564
รองปลัดเกษตรฯ เข้าร่วมเสนอความเห็นและแนวทางส่งเสริมและสนับสนุนการปลูกกัญชง กัญชา กระท่อม และพืชเศรษฐกิจใหม่ของไทย
รองปลัดเกษตรฯ เข้าร่วมเสนอความเห็นและแนวทางส่งเสริมและสนับสนุนการปลูกกัญชง กัญชา กระท่อม และพืชเศรษฐกิจใหม่ของไทย
วันที่ 8 กรกฎาคม พ.ศ. 2564 นายอำพันธุ์ เวฬุตันติ รองปลัดกระทรวงเกษตรและสหกรณ์ ได้รับมอบหมายจาก ดร.ทองเปลว กองจันทร์ ปลัดกระทรวงเกษตรและสหกรณ์ เข้าร่วมประชุมคณะกรรมาธิการการเกษตรและสหกรณ์ โดยมีนางกันตวรรณ ตันเถียร ประธานคณะกรรมาธิการ คณะกรรมาธิการ โฆษกคณะกรรมาธิการ ผู้แทนกรมวิชาการการเกษตรและผู้แทนกรมส่งเสริมการเกษตรเข้าร่วมประชุมผ่านระบบ Zoom ณ ห้องประชุมกระทรวงเกษตรและสหกรณ์
ทั้งนี้ ในส่วนของกระทรวงเกษตรและสหกรณ์ได้พิจารณาเสนอความเห็นและแนวทางส่งเสริมและสนับสนุนการปลูกกัญชง กัญชา กระท่อม และพืชเศรษฐกิจใหม่ของไทย เพื่อให้มีเกิดการเตรียมความพร้อม สนับสนุนให้เป็นพืชเศรษฐกิจตามนโยบายของรัฐบาล รวมถึงสร้างโอกาสทางเศรษฐกิจสร้างรายได้ให้ประชาชนต่อไป
วันพฤหัสบดีที่ 19 พฤษภาคม 2565
ผู้ช่วยรัฐมนตรีฯ แรงงาน เปิดประชุมเชิงปฏิบัติการหลักสูตร "พัฒนา จป. เพื่อเป็นผู้นาการขับเคลื่อนองค์กรสุขภาวะ" รุ่นที่ 2
...
วันที่ 19 พฤษภาคม 2565 เวลา 09.00 น. นายสุชาติ ชมกลิ่น รัฐมนตรีว่าการกระทรวงแรงงาน มอบหมายให้ นายสุรชัย ชัยตระกูลทอง ผู้ช่วยรัฐมนตรีประจำกระทรวงแรงงาน เป็นประธานในการเปิดการประชุมเชิงปฏิบัติการ “พัฒนาศักยภาพ จป. เพื่อเป็นผู้นำการขับเคลื่อนองค์กรสุขภาวะ” ตามโครงการพัฒนาศักยภาพและบทบาทหน้าที่เจ้าหน้าที่ความปลอดภัย ในการทำงานด้านสุขภาวะองค์กร เพื่อเป็นผู้นำการขับเคลื่อนองค์กรสุขภาวะให้มีประสิทธิภาพ และเกิดประสิทธิผล สามารถประเมินความเสี่ยงด้านสุขภาพที่เกิดจากพฤติกรรมของลูกจ้างในสถานประกอบกิจการ รวมทั้ง ให้คำแนะนำในการปรับเปลี่ยนพฤติกรรมสุขภาพ เพื่อให้ลูกจ้างมีพฤติกรรมสุขภาพที่ถูกต้อง ณ ห้องประชุมมารีน่าเบย์ ชั้น 2 โรงแรมโนโวเทล มารีน่า ศรีราชา แอนด์ เกาะสีชัง จังหวัดชลบุรี
นายสุรชัย กล่าวว่า กระทรวงแรงงาน ในฐานะหน่วยงานที่มีหน้าที่กำกับดูแลให้สถานประกอบกิจการ มีเจ้าหน้าที่ความปลอดภัยในการทำงานตามกฎหมายเล็งเห็นถึงโอกาสในการพัฒนาบทบาทเจ้าหน้าที่ความปลอดภัยในการทำงาน จึงได้ร่วมมือกับ สำนักสนับสนุนสุขภาวะองค์กร สำนักงานกองทุนสนับสนุนการสร้างเสริมสุขภาพ (สสส.)ดำเนินโครงการฯ เพื่อพัฒนาเจ้าหน้าที่ความปลอดภัยในการทำงานให้มีความรู้ความเข้าใจเกี่ยวกับการพัฒนาองค์กรสุขภาวะ (Happy Workplace) ที่สามารถดูแลปัญหาสุขภาพได้อย่างครอบคลุม ทั้งด้านสุขภาพที่เกี่ยวกับการทำงาน เช่นการป้องกันโรคและอุบัติเหตุจากการทำงาน และสุขภาพทั่วไป
นายสุรชัย กล่าวเพิ่มเติมว่า เจ้าหน้าที่ความปลอดภัยในการทำงานถือว่าเป็นบุคคลที่สำคัญอย่างยิ่งและมีคุณค่าในองค์กร เป็นกำลังสำคัญในการขับเคลื่อนงานความปลอดภัย ในการทำงานให้ประสบความสำเร็จ และเป็นผู้สร้างกลไกในการถ่ายทอดความรู้ ความเข้าใจ สู่ผู้ปฏิบัติงานทุกระดับ เพื่อให้เกิดการทำงานด้วย ความปลอดภัย ไม่ประสบอุบัติเหตุ และปราศจากโรค จากการทำงาน ซึ่งกระทรวงแรงงานก็ได้ให้ความสำคัญในการดูแลความปลอดภัยและสุขภาพอนามัยของผู้ใช้แรงงานทุกคนอย่างจริงจังและต่อเนื่องเช่นเดียวกัน เห็นได้จากการกำหนดนโยบาย Safety Thailand เป็นนโยบายสำคัญ และขับเคลื่อนงานด้วยการบังคับใช้กฎหมายอย่างเคร่งครัด สนับสนุนให้มีการสร้างและพัฒนาเครือข่ายความปลอดภัยในการทำงานให้เข้มแข็งและมีจำนวนเพิ่มมากขึ้น ตลอดจนสร้าง การรับรู้และสร้างจิตสำนึกให้เกิดขึ้นในทุกภาคส่วน มุ่งหวังให้สถิติอุบัติเหตุจากการทำงานลดลงอย่างต่อเนื่อง
วันเสาร์ที่ 16 เมษายน 2565
ผู้ตรวจฯ วีระกิตติ์ เข้าเฝ้ารับเสด็จสมเด็จพระเจ้าลูกเธอ เจ้าฟ้าพัชรกิติยาภา นเรนทิราเทพยวดี กรมหลวงราชสาริณีสิริพัชรมหาวัชรราชธิดา
ผู้ตรวจฯ วีระกิตติ์ เข้าเฝ้ารับเสด็จสมเด็จพระเจ้าลูกเธอ เจ้าฟ้าพัชรกิติยาภา นเรนทิราเทพยวดี กรมหลวงราชสาริณีสิริพัชรมหาวัชรราชธิดา เสด็จพระราชดำเนินพระราชพิธีสงกรานต์ เมษายน 2565
ผู้ตรวจฯ วีระกิตติ์ เข้าเฝ้ารับเสด็จสมเด็จพระเจ้าลูกเธอ เจ้าฟ้าพัชรกิติยาภา นเรนทิราเทพยวดี กรมหลวงราชสาริณีสิริพัชรมหาวัชรราชธิดา เสด็จพระราชดำเนินพระราชพิธีสงกรานต์ เมษายน 2565
วันนี้ (15 เมษายน 2565) เวลา 17.00 น. นายวีระกิตติ์ รันทกิจธนวัชร์ ผู้ตรวจราชการกระทรวงอุตสาหกรรม เข้าเฝ้ารับเสด็จสมเด็จพระเจ้าลูกเธอ เจ้าฟ้าพัชรกิติยาภา นเรนทิราเทพยวดี กรมหลวงราชสาริณีสิริพัชรมหาวัชรราชธิดา เสด็จพระราชดำเนินพระราชพิธีสงกรานต์ เมษายน พุทธศักราช 2565 ณ พระอุโบสถวัดพระศรีรัตนศาสดาราม ในพระบรมมหาราชวัง
วันพฤหัสบดีที่ 21 เมษายน 2565
​รัฐบาลเชิญชวนใช้บริการสำนักงานที่ดินออนไลน์ จดทะเบียนสิทธิและนิติกรรมนอกพื้นที่ตั้งที่ดินได้
​รัฐบาลเชิญชวนใช้บริการสำนักงานที่ดินออนไลน์ จดทะเบียนสิทธิและนิติกรรมนอกพื้นที่ตั้งที่ดินได้
วันที่ 21 เม.ย. 2565 น.ส.ไตรศุลี ไตรสรณกุล รองโฆษกประจำสำนักนายกรัฐมนตรี กล่าวว่า ตามที่พล.อ.ประยุทธ์ จันทร์โอชา นายกรัฐมนตรีและรมว.กลาโหม ได้มีนโยบายให้พัฒนาบริการรัฐบาลอิเล็กทรอนิกส์ โดยให้แต่ละหน่วยงานที่เกี่ยวข้องกับการบริการประชาชนโดยตรงนำระบบดิจิทัลเข้ามาปรับใช้กับการให้บริการ อำนวยความสะดวกให้กับประชาชน และผู้ประกอบธุรกิจ ซึ่งสอดคล้องกับยุทธศาสตร์ชาติด้วยนั้น
กรมที่ดิน กระทรวงมหาดไทยได้พัฒนาสำนักงานที่ดินอิเล็กทรอนิกส์ เพื่อสนับสนุนการจดทะเบียนสิทธิและนิติกรรมที่ดินออนไลน์ ให้ประชาชนในเขตกรุงเทพมหานครสามารถจดทะเบียน ณ สำนักงานที่ดินแห่งใดของกรุงเทพมหานครก็ได้ที่ใกล้บ้านหรือที่สะดวก โดยไม่ต้องเดินทางไปยังสำนักงานที่ดินซึ่งที่ดินนั้นตั้งอยู่
อย่างไรก็ตาม สิทธิหรือนิติกรรมที่จะดำเนินการจดทะเบียนต่างสำนักงานได้นี้จะต้องเป็นแบบที่ไม่มีการต้องประกาศหรือรังวัด ต้องมีเอกสารเป็นโฉนดที่ดินเท่านั้น และเจ้าของที่ดินต้องเข้าไปดำเนินการด้วยตนเอง โดยผู้ต้องการใช้บริการจดทะเบียนที่ดินต่างสำนักงานแบบออนไลน์นี้ จะต้องจองคิวล่วงหน้าโดยโหลดแอปพลิเคชั่น e-QLands เพื่อเข้าไปลงทะเบียนจองคิวล่วงหน้า 3 วันทำการ โดยเข้าไปในแอปพลิเคชั่นแล้วกดเลือกจองคิวจดทะเบียนต่างสำนัก เลือกสำนักงานที่ใกล้บ้านหรือที่สะดวกรอการยืนยัน จากนั้นก็เดินทางไปจดทะเบียน ณ สำนักงานที่ดินที่จองไว้ได้
“รัฐบาลขอเชิญชวนผู้ที่ต้องจดทะเบียนสิทธิหรือนิติกรรมที่ดินใช้บริการจดทะเบียนที่ดินต่างสำนักงานแบบออนไลน์ ซึ่งจะเพิ่มความสะดวก ลดลดค่าใช้จ่ายในการเดินทาง ลดเวลาทำนิติกรรมได้มาก เพราะปีหนึ่งๆในกรุงเทพมหานครมีผู้จดทะเบียนสิทธิและนิติกรรมถึงปีละ 9 แสนรายการ โดยบริการนี้จะครอบคลุมที่ดินในกรุงเทพมหานครทั้งหมด 2.2 ล้านแปลง” น.ส.ไตรศุลี กล่าว
น.ส.ไตรศุลี กล่าวว่า บริการนี้เริ่มนำร่องในกรุงเทพฯ เป็นพื้นที่แรก ซึ่งกระทรวงมหาดไทยมีเป้าหมายจะขยายบริการจดทะเบียนที่ดินออนไลน์ให้ครอบคลุมทั่วประเทศ ซึ่งในปี 2566-67 จะขยายไปใน 10 จังหวัด แยกเป็น 4 จังหวัดในปี 2566 ได้แก่ อุบลราชธานี หนองคาย เชียงใหม่ และสงขลา และ 6 จังหวัดในปี 2567 ประกอบด้วยขอนแก่น ปทุมธานี นนทบุรี สมุทรปราการ เพชรบุรี สิงห์บุรี โดยบริการที่กว้างขวางขึ้นจะช่วยยกระดับเรื่องการจัดอันดับความยาก-ง่ายในการประกอบธุรกิจ หรือ Ease of Doing Business ในระยะยาวของประเทศไทยด้วย ซึ่งจะช่วยสร้างความมั่นใจต่อประเทศไทยของนักลงทุนต่อไป
.................................
วันอังคารที่ 24 พฤษภาคม 2565
รองนายกฯ “อนุทิน” พร้อมคณะ หารือทวิภาคีเพื่อแสวงหาความร่วมมือด้านสาธารณสุขกับนานาประเทศต่อเนื่อง ระหว่างการเข้าร่วมประชุมสมัชชาอนามัยโลก สมัยที่ 75 ณ นครเจนีวา สมาพันธรัฐสวิส
รองนายกรัฐมนตรี “อนุทิน” พร้อมคณะ หารือทวิภาคีเพื่อแสวงหาความร่วมมือด้านสาธารณสุขกับนานาประเทศต่อเนื่อง ระหว่างการเข้าร่วมประชุมสมัชชาอนามัยโลก สมัยที่ 75 ณ นครเจนีวา สมาพันธรัฐสวิส
วันที่ 24 พ.ค. 2565 น.ส.ไตรศุลี ไตรสรณกุล รองโฆษกประจำสำนักนายกรัฐมนตรี กล่าวว่า เวลา10.00 น. ตามเวลาท้องถิ่น นครเจนีวา สมาพันธรัฐสวิส ระหว่างการเข้าร่วมประชุมสมัชชาอนามัยโลก (WHA) สมัยที่ 75 นายอนุทิน ชาญวีรกูล รองนายกรัฐมนตรีและรมว.สาธารณสุข พร้อมคณะได้พบหารือแบบทวิภาคีกับกับ Ms. Azhar Giniyat รมว.สาธารณสุข ประเทศคาซัคสถาน ซึ่งเป็นการหารือคู่ขนานระหว่างการเข้าร่วมประชุมเพื่อแสวงหาความร่วมมือด้านสาธารณสุขของไทยกับนานาประเทศ ต่อเนื่องจากวานนี้ (23 พ.ค.) ที่ได้หารือกับ รมว.สาธารณสุขมาเลเซีย และผู้อำนวยการองค์การอนามัยโลก (WHO) ประจำภูมิภาคเอเชียตะวันออกเฉียงใต้
ทั้งนี้ การหารือระหว่างไทยและคาซัคสถาน ได้แลกเปลี่ยนประสบการณ์ในการดำเนินนโยบายหลักประกันสุขภาพถ้วนหน้า (Universal Health Coverage : UHC) และนโยบายการดูแลสุขภาพประชาชนขั้นปฐมภูมิ ซึ่งรัฐบาลไทยได้ให้ความสำคัญกับการดำเนินทั้ง 2 นโยบายมาต่อเนื่องในเวลาหลายปีที่ผ่านมา เพื่อความมั่นคงด้านสุขภาพของประชาชน โดยประเทศไทยมีอาสาสมัครสาธารณสุขประจำหมู่บ้าน (อสม.) เป็นกลไกที่แข็งแกร่งในการดูแลสุขภาพขั้นปฐมภูมิมีการพัฒนาระบบให้แข็งแรงและยั่งยืน และพร้อมแบ่งปันประสบการณ์ แนวทางปฏิบัติแก่ประเทศอื่น ๆ ด้วย
น.ส.ไตรศุลี กล่าวว่า จากนั้นเวลา 11.00 น. นายอนุทิน พร้อมคณะได้หารือกับ นาย Birodh Khatiwada รมว.สาธารณสุข ประเทศเนปาล โดยฝ่ายไทยได้แสดงความยินดีที่จะให้ความช่วยเหลือและแบ่งปันประสบการณ์เกี่ยวกับการพัฒนาด้านสาธารณสุข การพัฒนาบุคลากรทางการแพทย์แก่เนปาล ตลอดจนสนับสนุนการจัดการภัยพิบัติ ซึ่งเนปาลต้องการความช่วยเหลือจากนานาประเทศเนื่องด้วยภูมิประเทศอยู่ในพื้นที่ที่เกิดภัยพิบัติธรรมชาติบ่อยครั้ง
พร้อมกันนี้ ทั้ง 2 ฝ่ายยังได้หารือถึงความคืบหน้าของโครงการก่อสร้างโรงพยาบาลมายาเทวี ซึ่งเป็นโรงพยาบาลสำหรับการคลอดบุตร (Maya Devi Maternity Hospital) ในเขตลุมพินี ประเทศเนปาลซึ่งล่าสุดคณะกรรมาธิการร่วมไทย-เนปาล ได้มีข้อตกลงในการร่วมกันผลักดันให้โครงการบรรลุผลสำเร็จเร็วที่สุด โดยในตอนท้ายการหารือ นาย Birodh ได้แนะนำผู้สมัครรับเลือกตั้งในตำแหน่งผู้อำนวยการ WHO ภูมิภาคเอเชียตะวันออกเฉียงใต้ จากเนปาล ต่อคณะจากประเทศไทยด้วย
น.ส.ไตรศุลี กล่าวว่า WHO ภูมิภาคฯ ปัจจุบันมีสมาชิกทั้งหมด 11 ประเทศ โดยในจำนวนนี้เป็นประเทศจากอาเซียน 3 ประเทศได้แก่ ไทย เมียนมา และอินโดนีเซีย ส่วนอีก 8 ประเทศอยู่นอกอาเซียน โดยส่วนใหญ่เป็นประเทศในเอเชียใต้ อาทิ อินเดีย บังคลาเทศ อินเดีย เนปาล ศรีลังกา ภูฎาน
โดยผู้อำนวยการ WHO ภูมิภาคฯ คนปัจจุบันได้แก่ Dr. Poonam Khetrapal Singh จากอินเดีย ได้ดำรงตำแหน่งมา 2 วาระแล้ว และจะหมดวาระในเดือน ม.ค. 2567 ซึ่งประมาณเดือน มี.ค. 2566 WHO จะเริ่มประกาศรับสมัครผู้รับเลือกเป็นผู้อำนวยการคนใหม่ และมีการเลือกตั้งในระหว่างการประชุมคณะกรรมการ WHO ภูมิภาคฯ สมัยที่ 76 ที่ กรุงนิวเดลี ประเทศอินเดีย ในเดือน ก.ย. 2566
ในการร่วมประชุมสมัชชาอนามัยโลกในครั้งนี้ คณะรองนายกรัฐมนตรีและรมว.สาธารณสุขของไทย ได้พบหารือเพื่อรับการแนะนำผู้ที่จะสมัครตำแหน่งผู้อำนวยการ WHO ภูมิภาคฯ จาก 2 ประเทศ ได้แก่ เนปาล และบังคลาเทศ
วันศุกร์ที่ 6 พฤษภาคม 2565
บอร์ด สมอ. ฟันธงไม่คุม “ชิ้นส่วนท่อไอเสีย จยย.” คงเข้มมาตรฐาน “ท่อไอเสียรถ จยย.” เตรียมประกาศบังคับต่อเนื่อง
บอร์ด สมอ. ฟันธงไม่คุม “ชิ้นส่วนท่อไอเสีย จยย.” คงเข้มมาตรฐาน “ท่อไอเสียรถ จยย.” เตรียมประกาศบังคับต่อเนื่อง
บอร์ด สมอ. ฟันธงไม่คุม “ชิ้นส่วนท่อไอเสีย จยย.” คงเข้มมาตรฐาน “ท่อไอเสียรถ จยย.” เตรียมประกาศบังคับต่อเนื่อง
สุริยะ” สั่งการ สมอ. เร่งประกาศควบคุม “ท่อไอเสียรถ จยย.” อย่างต่อเนื่อง หลังบอร์ด สมอ. ฟันธงไม่ควบคุม “ชิ้นส่วนท่อไอเสียรถ จยย.” คุมเข้มผู้ทำ ผู้นำเข้า ต้องได้มาตรฐาน ลดผลกระทบทางสิ่งแวดล้อม รวมถึงมลพิษทางเสียงที่เกิดจากการดัดแปลงท่อไอเสีย
นายสุริยะ จึงรุ่งเรืองกิจ รัฐมนตรีว่าการกระทรวงอุตสาหกรรม เปิดเผยภายหลังการประชุมบอร์ด สมอ. เมื่อวันที่ 18 เมษายน 2565 ที่ผ่านมาว่า บอร์ด สมอ. มีมติเห็นชอบให้ “ชิ้นส่วนท่อไอเสียรถ จยย.” เป็นสินค้าทั่วไป โดยไม่กำหนดเป็นสินค้าควบคุม เนื่องจาก สมอ. ได้ประกาศให้ท่อไอเสียรถ จยย. เป็นสินค้าควบคุมอยู่แล้ว ทั้งนี้ เพื่ออำนวยความสะดวกให้ผู้ประกอบการในการดำเนินธุรกิจ จึงกำชับให้ สมอ. เร่งรัดดำเนินการทบทวนมาตรฐานท่อไอเสียรถ จยย. พร้อมประกาศบังคับใช้โดยเร็ว เพื่อความปลอดภัยของประชาชน และสร้างความเชื่อมั่นในอุตสาหกรรมยานยนต์ของไทยให้เป็นที่ยอมรับและแข่งขันได้กับต่างประเทศ
นายจุลพงษ์ ทวีศรี รองปลัดกระทรวงอุตสาหกรรม ในฐานะประธานคณะกรรมการมาตรฐานผลิตภัณฑ์อุตสาหกรรม (กมอ.) กล่าวว่า การกำหนดมาตรฐานของ สมอ. จะคำนึงถึงผู้เกี่ยวข้องทุกฝ่าย ทั้งผู้ผลิต และผู้บริโภค โดยจะเปิดรับข้อคิดเห็นของทุกฝ่ายเพื่อนำมาประกอบการพิจารณากำหนดเป็นมาตรฐาน เพื่อให้มีความเหมาะสมในการนำไปใช้งาน และเพื่อความปลอดภัยของประชาชน ตลอดจนเพื่อเศรษฐกิจโดยรวมของประเทศ สำหรับมาตรฐานชิ้นส่วนท่อไอเสียรถ จยย. ก็เช่นเดียวกัน ที่ กมอ. มีมติเห็นชอบให้เป็นมาตรฐานทั่วไปต่อไปนั้น ตนได้กำชับให้ สมอ. กำหนดมาตรการในการกำกับดูแลและควบคุมการผลิตให้ได้มาตรฐานด้วย โดยให้บูรณาการการทำงานร่วมกับหน่วยงานที่เกี่ยวข้อง เพื่อแก้ไขปัญหาผู้ประกอบการทำชิ้นส่วนท่อไอเสียมาประกอบหรือดัดแปลง รวมทั้งให้รายงานความคืบหน้าและความถี่ในการตรวจสอบ หากยังไม่สามารถแก้ไขปัญหาความเดือดร้อนรำคาญจากท่อไอเสียได้ ก็ให้นำกลับมาทบทวนอีกครั้ง
ด้าน นายบรรจง สุกรีฑา เลขาธิการสำนักงานมาตรฐานผลิตภัณฑ์อุตสาหกรรม กล่าวเพิ่มเติมว่า “ขณะนี้ สมอ. อยู่ระหว่างการทบทวนแก้ไขปรับปรุงมาตรฐานท่อไอเสียรถจักรยานยนต์ เพื่อให้มีความเหมาะสมในการนำไปใช้ และคุ้มครองผู้บริโภคให้ปลอดภัย ตลอดจนลดผลกระทบต่อสิ่งแวดล้อม โดยจะยังคงประกาศเป็นสินค้าควบคุมอย่างต่อเนื่อง ซึ่งคาดว่าจะประกาศบังคับใช้ภายในปี 2566 ทั้งนี้ ท่อไอเสียที่ได้มาตรฐาน มอก. ต้องทำจากวัสดุที่ทนทานต่อการกัดกร่อน มีการควบคุมเรื่องระดับเสียงที่ต้องไม่เกิน 95 เดซิเบล (เอ) เพื่อควบคุมมลพิษจากเสียงของยานยนต์ให้อยู่ในเกณฑ์ที่ปลอดภัยสำหรับประชาชน ซึ่งปัจจุบันมีผู้ประกอบการที่ได้รับใบอนุญาตจาก สมอ. แล้ว จำนวน 70 ราย แบ่งเป็นผู้ทำ 47 ราย และผู้นำเข้า 23 ราย” เลขาธิการ สมอ. กล่าว
วันศุกร์ที่ 8 ตุลาคม 2564
โฆษกรัฐบาลแจง พปชร.เสนอ "บิ๊กตู่" นั่งนายกฯ อีกไม่แปลก ถ้าเป็นฉันทามติของประชาชน ย้อน "หมอชลน่าน" หัดละอายใจก่อนแล้วค่อยว่าคนอื่นน่าละอาย
โฆษกรัฐบาลแจง พปชร.เสนอ "บิ๊กตู่" นั่งนายกฯ อีกไม่แปลก ถ้าเป็นฉันทามติของประชาชน ย้อน "หมอชลน่าน" หัดละอายใจก่อนแล้วค่อยว่าคนอื่นน่าละอาย
นายธนกรวังบุญคงชนะโฆษกประจำสำนักนายกรัฐมนตรีกล่าวถึงกรณีที่นพ.ชลน่านศรีแก้วส.ส.น่านพรรคเพื่อไทยระบุว่าการที่พรรคพลังประชารัฐจะเสนอพล.อ.ประยุทธ์จันทร์โอชาเป็นแคนดิเดตนายกรัฐมนตรีอีกครั้งนั้นไม่รู้สึกละอายตัวเองบ้างหรือเพราะ7ปีที่ผ่านมาพล.อ.ประยุทธ์สร้างหายนะให้กับประเทศมากแค่ไหนว่าตลอดระยะเวลาที่ผ่านมาพล.อ.ประยุทธ์มุ่งทำงานเพื่อช่วยเหลือประชาชนมาตลอดมีผลงานเป็นรูปธรรมมากมายโดยเฉพาะด้านโครงสร้างพื้นฐานด้านคมนาคมมีการขยายรถไฟฟ้าครอบคลุมทุกพื้นที่การจัดสวัสดิการต่างๆให้กับประชาชนไม่ว่าจะเป็นบัตรสวัสดิการแห่งรัฐโครงการเราชนะโครงการคนละครึ่งฯลฯซึ่งประชาชนก็รับรู้ได้จึงสะท้อนผ่านผลการเลือกตั้งที่ผ่านมาว่าประชาชนต้องการให้พล.อ.ประยุทธ์บริหารประเทศต่อไปและหากการเลือกตั้งครั้งหน้าพล.อ.ประยุทธ์ได้เป็นนายกรัฐมนตรีอีกสมัยก็ไม่ใช่เรื่องแปลกอะไรถ้าเป็นฉันทามติของประชาชนคนไทยทั้งประเทศ
"พล.อ.ประยุทธ์เข้ามาแก้ปัญหาประเทศตามความต้องการของประชาชนผ่านผลการเลือกตั้งที่ผ่านมาซึ่งต่างจากรัฐบาลในอดีตที่นพ.ชลน่านคุ้นเคยมีการสืบทอดอำนาจระยะยาวผ่านคนในเครือญาติไม่สนใจว่าประชาชนจะรู้สึกอย่างไรไม่รู้แกนนำพรรคไหนกันแน่ที่บ้าอำนาจหลงอำนาจถึงขั้นผลักดันกฎหมายแบบสุดซอยก็ยังทำมาแล้วนพ.ชลน่านน่าจะรู้สึกละอายใจกับพฤติกรรมแบบนี้เสียก่อนแล้วค่อยมาบอกว่าคนอื่นน่าละอาย"นายธนกรกล่าว
................
วันพุธที่ 27 เมษายน 2565
(ภาพข่าว) รับมอบของบริจาคเพื่อสนับสนุนการดำเนินงานป้องกันโรคโควิด 19
วันนี้ 27 เมษายน 2565 นายอนุทิน ชาญวีรกูล รองนายกรัฐมนตรีและรัฐมนตรีว่าการกระทรวงสาธารณสุข พร้อมด้วยคณะผู้บริหารกระทรวงสาธารณสุข รับมอบของบริจาคเพื่อสนับสนุนการดำเนินงานป้องกันโรคโควิด 19 จากภาคเอกชน ได้แก่ ชุดตรวจโควิด ATK จำนวน 2 หมื่นชุด และหน้
วันนี้ 27 เมษายน 2565นายอนุทิน ชาญวีรกูล รองนายกรัฐมนตรีและรัฐมนตรีว่าการกระทรวงสาธารณสุข พร้อมด้วยคณะผู้บริหารกระทรวงสาธารณสุข รับมอบของบริจาคเพื่อสนับสนุนการดำเนินงานป้องกันโรคโควิด 19 จากภาคเอกชน ได้แก่ ชุดตรวจโควิดATK จำนวน 2 หมื่นชุด และหน้ากากอนามัยทางการแพทย์ จำนวน 2 หมื่นชิ้น จากบริษัท เอชไอพี โกลบอล จำกัด และเครื่องดื่มน้ำมะพร้าวและเฉาก๊วย จำนวน 100 ลัง จากบริษัท สยามฟู้ด จำกัด ที่สำนักงานปลัดกระทรวงสาธารณสุข จ.นนทบุรี
ดาวน์โหลดเพิ่มเติมได้ที่https://bit.ly/3vJ2tny
วันพฤหัสบดีที่ 14 เมษายน 2565
โฆษกรัฐบาลเผย นายกฯ ห่วงใยสุขภาพของประชาชนในช่วงอากาศร้อน หวั่นเกิดภาวะโรคลมแดดไม่รู้ตัวเสี่ยงอันตรายถึงชีวิตได้ แนะบริโภคน้ำสะอาดให้มากและหมั่นสังเกตอาการอยู่เสมอ
โฆษกรัฐบาลเผย นายกฯ ห่วงใยสุขภาพของประชาชนในช่วงอากาศร้อน หวั่นเกิดภาวะโรคลมแดดไม่รู้ตัวเสี่ยงอันตรายถึงชีวิตได้ แนะบริโภคน้ำสะอาดให้มากและหมั่นสังเกตอาการอยู่เสมอ
วันที่ 14 เมษายน 2565 นายธนกร วังบุญคงชนะ โฆษกประจำสำนักนายกรัฐมนตรี เผยว่า พลเอก ประยุทธ์ จันทร์โอชา นายกรัฐมนตรีและรัฐมนตรีว่าการกระทรวงกลาโหม ห่วงใยพี่น้องประชาชนจากสภาพอากาศที่ร้อนมากขึ้นในช่วงนี้ อาจเพิ่มความเสี่ยงเป็นโรคลมแดดหรือฮีทสโตรก (Heatstroke) ซึ่งเกิดจากการอยู่ในที่ร้อนจัดนานเกินไปจนร่างกายมีอุณหภูมิสูงกว่าปกติและไม่สามารถปรับตัวได้ โดยแนะนำให้ปฏิบัติตามคำแนะนำของกระทรวงสาธารณสุข เช่น ดื่มน้ำสะอาดให้มาก หลีกเลี่ยงกิจกรรมกลางแจ้งช่วงแดดจัด และอยู่ในบริเวณที่มีอากาศถ่ายเทสะดวก เพื่อลดความเสี่ยงในการเกิดโรค จากสภาพภูมิอากาศของประเทศไทยที่สูงขึ้นในช่วงหน้าร้อน อาจทำให้เกิดภาวะโรคลมแดดได้ง่ายและเป็นอันตรายถึงชีวิตหากไม่ได้รับการรักษาอย่างทันท่วงที โดยเฉพาะในกลุ่มเด็กเล็ก ผู้สูงอายุ ผู้มีโรคประจำตัว หญิงตั้งครรภ์ และผู้ที่มีพฤติกรรมเสี่ยง เช่น ดื่มน้ำน้อย บริโภคเครื่องดื่มแอลกอฮอล์หรือคาเฟอีน ออกกำลังกายหรือทำงานในสภาพอากาศร้อนจัด ใส่เสื้อผ้าหนา มีสีเข้มทึบ หรือปกปิดร่างกายมิดชิดเกินไป รวมถึงพักผ่อนน้อย
นายธนกรกล่าวว่า กระทรวงสาธารณสุขแนะนำให้หมั่นสังเกตอาการสำคัญเบื้องต้น หากพบว่าตนเองหรือบุคคลรอบข้างมีอาการตัวร้อนจัดขึ้นเรื่อย ๆ ไม่มีเหงื่อออก สับสนหรือมึนงง ผิวหนังเป็นสีแดง และแห้ง ให้รีบแจ้งบุคคลใกล้ชิดและทำการปฐมพยาบาลเบื้องต้นด้วยการนำผู้ป่วยเข้าที่ร่มหรือห้องที่มีความเย็น ให้นอนราบยกเท้าและสะโพกสูง คลายเสื้อผ้าออก ใช้ผ้าชุบน้ำเย็นเช็ดตามตัว รวมถึงเปิดพัดลมเป่าเพื่อระบายความร้อน และในกรณีมีอาการหมดสติให้ผู้ป่วยนอนตะแคงเพื่อป้องกันโคนลิ้นอุดทางเดินหายใจและรีบนำส่งโรงพยาบาลใกล้บ้านหรือโทรแจ้งสายด่วนฉุกเฉิน 1669 โดยประชาชนสามารถติดตามข่าวสารเพื่อความรู้ความเข้าใจที่ถูกต้องจากกรมอนามัย กระทรวงสาธารณสุข นายกรัฐมนตรีห่วงใยสุขภาพพี่น้องประชาชนจากสภาพอากาศที่ร้อนขึ้น โดยกำชับหน่วยงานที่ดูแลด้านสาธารณสุขเผยแพร่ข้อมูลหรือคำแนะนำที่เป็นประโยชน์แก่ประชาชนเพื่อเสริมสร้างความรู้ ความเข้าใจอย่างต่อเนื่อง รวมทั้ง ทราบการปฐมพยาบาลเบื้องต้นอย่างถูกวิธี พร้อมแนะนำประชาชนป้องกันการเกิดโรคลมแดดได้ หากมีความจำเป็นต้องอยู่กลางแจ้งเป็นเวลานานควรป้องกันตนเองจากความร้อนด้วยหมวก ร่ม แว่นตา ดื่มน้ำสะอาดให้มากประมาณ 10-12 แก้วต่อวัน หลีกเลี่ยง สุรา ชา หรือกาแฟ สวมใส่เสื้อสีสว่าง โปร่ง ระบายความร้อนได้ดี รวมถึงอยู่ในที่ร่มมีอากาศถ่ายเทสะดวก และ เพื่อลดความเสี่ยงในการเกิดภาวะฮีทสโตรก
วันจันทร์ที่ 23 พฤษภาคม 2565
รัฐหนุน “เกษตรแปลงใหญ่” ลดต้นทุน - เพิ่มผลผลิต - เชื่อมโยงตลาด สร้างรายได้ทะลุ 7 หมื่นล้าน
.....
กระทรวงเกษตรและสหกรณ์ เดินหน้าโครงการระบบส่งเสริมเกษตรแปลงใหญ่ เพื่อลดต้นทุน เพิ่มประสิทธิภาพการผลิตแก่เกษตรกร โดยมีการส่งเสริมและพัฒนา เช่น วิเคราะห์จัดทำแผนรายแปลง แผนธุรกิจ ถ่ายทอดองค์ความรู้การบริหารจัดการกลุ่ม การเพิ่มประสิทธิภาพการผลิต จนถึงการเชื่อมโยงตลาด โดยผลการดำเนินการ ปี 2559 – ปัจจุบัน มีการรับรองแปลงใหญ่ 8,918 แปลง คิดเป็นพื้นที่ 8.36 ล้านไร่ เกษตรกร 496,090 ราย เกิดผลสัมฤทธิ์ คือ ลดต้นทุนได้ 31,145.73 ล้านบาท เพิ่มผลผลิต 40,429.37 ล้านบาท รวมเป็นมูลค่าเพิ่ม 71,575.10 ล้านบาท
.
ส่งเสริมการเชื่อมโยงตลาด เช่น Contact Farming สัญญาซื้อขายล่วงหน้า ตลาด Modern Trade รับซื้อผลผลิต 921 แปลง ตลาดอื่นในท้องถิ่น เช่น โรงงานแปรรูป 8,045 แปลง ตลาดออนไลน์ 489 แปลง โดยแปลงใหญ่ 1 แปลง สามารถเชื่อมโยงตลาดได้หลายรูปแบบ สำหรับปี 2565 มีแปลงที่ได้รับรอง 737 แปลง คิดเป็นพื้นที่ 785,246 ไร่ เกษตรกร 26,004 ราย พร้อมดำเนินการถ่ายทอดความรู้แก่เกษตรกร 547 แปลง เพื่อพัฒนาเกษตรกรสู่การเป็น Smart Farmer สร้างความเข้มแข็งแก่กลุ่มเกษตรกรและวิสาหกิจชุมชน
#ไทยคู่ฟ้า#ร่วมต้านโควิด19
-------------------
วันพุธที่ 3 สิงหาคม 2565
กรมทางหลวง เร่งรื้อแผงกั้นคอนกรีตที่ชำรุดบนสะพานข้ามถนนพระราม 2 (มหาชัยเมืองใหม่) แล้วเสร็จ
พร้อมเปิดการจราจรตามปกติเพื่ออำนวยความสะดวกปลอดภัยให้ประชาชน
ตามที่ได้มีสื่อสังคมออนไลน์นำเสนอข่าวในวันนี้ (3 สิงหาคม 2565) กรณีแผงกั้นคอนกรีตสะพานต่างระดับมหาชัยเมืองใหม่ มีลักษณะแตกร้าว ซึ่งอาจทำให้ผู้ใช้ทางไม่ได้รับความปลอดภัยในการเดินทาง นั้น
กรมทางหลวง โดย สำนักงานทางหลวงที่ 13 (กรุงเทพฯ) และแขวงทางหลวงสมุทรสาคร ได้ร่วมลงพื้นที่ทำการตรวจสอบทันที พบว่า เป็นสะพาน Over Pass (มหาชัยเมืองใหม่) ทางหลวงหมายเลข 3242 (ถนนเอกชัย) ที่ กม.7+000 ด้านขวาทาง ตัดกับทางหลวงหมายเลข 35 (ถนนพระราม 2) ที่ กม.21+400 อยู่ในพื้นที่ตำบลคอกกระบือ อำเภอเมือง จังหวัดสมุทรสาคร โดยได้ตรวจพบแผงกั้นคอนกรีต (Fin) ของสะพานฉีกออกจากแนวยาวประมาณ 50 ซม. และคอนกรีตแตกร้าว จำนวน 5 แผ่น ซึ่งสาเหตุการชำรุดเกิดจากอุบัติเหตุรถบรรทุกซึ่งมีความสูงเกินกำหนด ฝ่าฝืนป้ายห้ามกำหนดความสูง (5.00 เมตร) เฉี่ยวชนจนเกิดความเสียหายดังกล่าว
ทั้งนี้ แขวงทางหลวงสมุทรสาคร ได้ดำเนินการรื้อชิ้นส่วนที่ชำรุดออกแล้วเสร็จ เมื่อเวลาประมาณ 15.00 น. พร้อมเปิดการจราจรตามปกติแล้ว ในวันเดียวกัน (3 สิงหาคม 2565) เพื่ออำนวยความสะดวกและความปลอดภัยให้กับประชาชน
สำหรับการแก้ปัญหาในระยะต่อไป สำนักงานทางหลวงที่ 13 (กรุงเทพฯ) และแขวงหลวงสมุทรสาคร จะทำการสำรวจตลอดเส้นทางอย่างละเอียดอีกครั้ง เพื่อจัดทำแผนขอรับการจัดสรรงบประมาณซ่อมแซมให้มั่นคงแข็งแรงถาวรเช่นเดิม เพื่อเพิ่มความปลอดภัยให้กับผู้ใช้ทางยิ่งขึ้น
กรมทางหลวง ขออภัยในความไม่สะดวกจากเหตุการณ์ที่เกิดขึ้น และหากประชาชนผู้ใช้ทางพบเห็นถนนหรือสะพานชำรุด สามารถแจ้งได้ที่ สำนักงานทางหลวง แขวงทางหลวง ทั่วประเทศ หรือสายด่วนกรมทางหลวง 1586 (โทรฟรี 24 ชั่วโมง)
วันจันทร์ที่ 14 มีนาคม 2565
สธ. เตือน! ผู้ปกครองต้องระวัง "ลูกหลาน" ไปเล่นน้ำตามแหล่งน้ำเสี่ยง พบเห็นคนตกน้ำ โทร.1669
.....
จากข้อมูลของกระทรวงสาธารณสุข พบว่าช่วง 10 ปีที่ผ่านมา ประเทศไทยมีผู้เสียชีวิตจากการจมน้ำถึง 35,915 คน ส่วนมากเป็น "กลุ่มเด็ก" อายุต่ำกว่า 15 ปี เสียชีวิตมากถึง 7,374 คน (ร้อยละ 20.5) และเด็กอายุระหว่าง 5 - 9 ปี จะเสียชีวิตมากที่สุดจำนวน 2,867 คน
.
สาเหตุส่วนใหญ่เกิดจากการที่เด็ก ๆ "ชวนกันไปเล่นน้ำตามลำพัง" ตามแหล่งน้ำธรรมชาติโดยไม่มีผู้ใหญ่ดูแล
.
วิธีการป้องกันนั้น ผู้ปกครองและคนในชุมชนต้องร่วมกันสอดส่องดูแล จัดการแหล่งน้ำเพื่อให้เกิดความปลอดภัย เช่น สร้างรั้ว ติดป้ายคำเตือน จัดให้มีอุปกรณ์ช่วยคนตกน้ำไว้บริเวณแหล่งน้ำเสี่ยง เป็นต้น
.
หากพบเห็นคนตกน้ำ ให้รีบโทรแจ้ง 1669 และหาอุปกรณ์ที่ลอยน้ำได้หรือเสื้อชูชีพ โยนให้คนที่ตกน้ำจับพยุงตัว
.
อ่านเพิ่มเติม คลิกhttps://www.thaigov.go.th/news/contents/details/52355
#ไทยคู่ฟ้า#ร่วมต้านโควิด19
-------------------
วันจันทร์ที่ 20 ธันวาคม 2564
"นายกฯ” หนุนไทยเป็นฐาน "การผลิตยานยนต์ไฟฟ้า" คงความเป็นดีทรอยต์แห่งเอเชีย ขับเคลื่อนสู่สังคมคาร์บอนต่ำ แก้ปัญหา PM2.5 อย่างยั่งยืน
.....
นายธนกร วังบุญคงชนะ โฆษกประจำสำนักนายกรัฐมนตรี เผยว่า ภาคอุตสาหกรรมการผลิตรถยนต์ของประเทศไทยมีอัตราการเติบโตต่อเนื่อง ปีนี้การผลิตรวมราว 1.6 ล้านคัน คาดว่าในปี 2565 จะผลิตได้เพิ่มอีกราว 1.7 ล้านคัน
.
เนื่องจากตลาดอุตสาหกรรมยานยนต์มีความสำคัญต่อระบบเศรษฐกิจไทยเป็นอย่างมาก นายกฯ จึงได้ย้ำให้ไทยรักษาความเป็นดีทรอยต์แห่งเอเชีย (Detroit of Asia)
.
โดยให้เตรียมพร้อม Up-skill/Re-skill ในภาคการผลิตของไทย หนุนสร้างนวัตกรรมใหม่ สร้างเศรษฐกิจมูลค่าสูงที่เป็นมิตรต่อสิ่งแวดล้อมที่นำไปสู่สังคมคาร์บอนต่ำ และแก้ปัญหามลพิษ PM2.5 อย่างยั่งยืน
.
ประเทศไทยมีเป้าหมายการผลิตยานยนต์ไฟฟ้า Zero Emission Vehicles หรือ ZEV จำนวน 725,000 คันต่อปี หรือร้อยละ 30 ของการผลิตรถยนต์ภายในปี 2573
.
คาดการณ์ว่าในปีดังกล่าว ยอดจำหน่ายรถยนต์ไฟฟ้าทั่วโลกจะสูงถึง 25 ล้านคัน โดยตลาดที่ขยายตัวชัดเจนและจะเป็นโอกาสของไทย คือ จีน ยุโรป สหรัฐฯ และอินเดีย
.
อ่านเพิ่มเติ่ม คลิกhttps://www.thaigov.go.th/news/contents/details/49640
#ไทยคู่ฟ้า#ร่วมต้านโควิด19
-------------------
วันอาทิตย์ที่ 22 พฤษภาคม 2565
โฆษกรัฐบาลเผย นายกฯ ส่งกำลังใจเชียร์ทัพนักกีฬาไทยคว้าชัยศึกซีเกมส์ในโค้งสุดท้ายก่อนปิดฉากการแข่งขัน ชื่นชมความสำเร็จ “บิว” ภูริพล
โฆษกรัฐบาลเผย นายกฯ ส่งกำลังใจเชียร์ทัพนักกีฬาไทยคว้าชัยศึกซีเกมส์ในโค้งสุดท้ายก่อนปิดฉากการแข่งขัน ชื่นชมความสำเร็จ “บิว” ภูริพล
วันนี้ (22 พฤษภาคม 2565) นายธนกร วังบุญคงชนะ โฆษกประจำสำนักนายรัฐมนตรี เปิดเผยว่า พลเอก ประยุทธ์ จันทร์โอชา นายกรัฐมนตรีและรัฐมนตรีว่าการกระทรวงกลาโหม ส่งกำลังใจเชียร์และติดตามการแข่งขันกีฬาซีเกมส์ พร้อมให้กำลังใจนักกีฬาไทย ชื่นชมความสามารถนักกีฬาที่สร้างผลงานยอดเยี่ยมทำลายสถิติใหม่ได้ในหลายรายการ เป็นผลมาจากวินัยการฝึกซ้อม และแรงใจที่ทำเพื่อประเทศชาติ
โฆษกประจำสำนักนายรัฐมนตรี กล่าวว่า ในช่วงโค้งสุดท้ายของการแข่งขันกีฬาซีเกมส์ ครั้งที่ 31 ณ สาธารณรัฐสังคมนิยมเวียดนาม ที่จัดขึ้นระหว่างวันที่ 12-23 พฤษภาคม 2565 ทัพนักกีฬาไทยทำผลงานคว้าเหรียญรางวัลไปแล้วรวม 258 เหรียญ แบ่งเป็น 68 เหรียญทอง 79 เหรียญเงิน 111 เหรียญทองแดง ( อัพเดท ณ วันที่ 21 พฤษภาคม 2565 เวลา 12:00 น.) เป็นผลงานที่แสดงถึงศักยภาพด้านกีฬาของไทย โดยล่าสุดเว็บไซต์กรีฑาโลก “World Athletics” ซึ่งมีผู้ติดตามร่วมล้านคน ชื่นชมผลงานโดดเด่นของ “บิว” ภูริพล บุญสอน นักกรีฑาทีมชาติไทยชาวสมุทรปราการ แชมป์ 3 เหรียญทองซีเกมส์วัย 16 ปี จากการแข่งวิ่งประเภท 200 เมตรชาย 4x100 เมตรชาย และ 100 เมตรชาย ที่สามารถทำสถิติวิ่ง 200 เมตร ด้วยเวลาเพียง 20.37 วินาที ทำความเร็วใกล้เคียงนักวิ่งดาวรุ่งชื่อดังของโลกในช่วงวัยเดียวกัน ได้แก่ “เออร์ริยอน ไนท์ตัน” (Erriyon Knighton) ซึ่งเคยทำสถิติไว้ที่ 19.49 วินาที และ “ยูเซน โบลต์” (Usain Bolt) เจ้าของ 8 เหรียญทองโอลิมปิกเกมส์ ทั้งยังทำลายสถิติการแข่งขันวิ่งซีเกมส์ในรอบ 23 ปีอีกด้วย
นายธนกร กล่าวเพิ่มเติมว่า นายกรัฐมนตรีส่งกำลังใจให้ทุกความทุ่มเทตั้งใจอย่างหนักของนักกีฬาในการเป็นตัวแทนของประเทศไทยเข้าร่วมแข่งขันเกมกีฬาระดับภูมิภาคเอเชียตะวันออกเฉียงใต้จนสามารถสร้างชื่อเสียงให้กับประเทศบนเวทีนานาชาติได้อย่างเต็มภาคภูมิ ขอบคุณทุกหน่วยงานที่เกี่ยวข้องในการผลักดันและสนับสนุนนักกีฬาจนประสบความสำเร็จ เป็นความภาคภูมิใจต่อตนเอง ครอบครัว และประเทศชาติ โดยนายกฯ เชิญชวนพี่น้องประชาชนร่วมติดตามชม เชียร์ และให้กำลังใจนักกีฬาที่เหลือในโค้งสุดท้ายของการแข่งขันซีเกมส์ประจำปีนี้ด้วย
วันศุกร์ที่ 30 กรกฎาคม 2564
วัคซีนไฟเซอร์ 1.54 ล้านโดสถึงไทยแล้ว รองนายกฯ “อนุทิน” เป็นผู้แทนรับมอบ นายกรัฐมนตรีขอบคุณมิตรไมตรีที่สหรัฐฯ มีต่อไทย พร้อมย้ำทุกโดสต้องจัดสรรตามแผนไปยังบุคลากรการแพทย์ด่านหน้า
วัคซีนไฟเซอร์ 1.54 ล้านโดสถึงไทยแล้ว รองนายกรัฐมนตรี “อนุทิน” เป็นผู้แทนรับมอบ นายกรัฐมนตรีขอบคุณมิตรไมตรีที่สหรัฐฯ มีต่อไทย พร้อมย้ำทุกโดสต้องจัดสรรตามแผนไปยังบุคลากรการแพทย์ด่านหน้าและกลุ่มเป้าหมายที่วางไว้เท่านั้น ไม่มีสำหรับวีไอพี
วันที่ 30 ก.ค. 2564 น.ส.ไตรศุลี ไตรสรณกุล รองโฆษกประจำสำนักนายกรัฐมนตรี กล่าวว่า เมื่อเวลา 04.00 น. ของวันนี้ นายอนุทิน ชาญวีรกูล รองนายกรัฐมนตรีและรมว.สาธารณสุข พร้อมคณะผู้บริหารกระทรวงสาธารณสุข ได้เดินทางไปยังท่าอากาศยานสุวรรณภูมิ เพื่อเป็นผู้แทนรัฐบาลไทยในการรับมอบวัคซีนไฟเซอร์ จำนวน 1.54 ล้านโดส ที่ประเทศสหรัฐอเมริกามอบให้แก่ประเทศไทย
ทั้งนี้ การขนส่งวัคซีนไฟเซอร์ได้มาถึงท่าอากาศยานสุวรรณภูมิเมื่อเวลา 04.30 น. ด้วยสายการบิน AeroLogic เที่ยวบิน 3S530 ซึ่งหลังจากนี้จะต้องเก็บภายใต้อุณหภูมิ -70 ถึง -90 องศาเซลเซียส เพื่อคงประสิทธิภาพของวัคซีน และดำเนินการตามขั้นตอนก่อนกระจายไปตามแผนที่วางไว้ต่อไป
น.ส.ไตรศุลี กล่าวว่า พล.อ.ประยุทธ์ จันทร์โอชา นายกรัฐมนตรีและรมว.กลาโหม ได้รับรายงานการมาถึงของวัคซีนไฟเซอร์แล้ว โดยนายกรัฐมนตรีได้ขอบคุณในไมตรีที่รัฐบาลสหรัฐอเมริกามีต่อประเทศไทยเสมอมา โดยเฉพาะในช่วงเวลาที่ประเทศไทยกำลังเผชิญกับสถานการณ์โรคระบาดนี้ และนายกรัฐมนตรีได้เน้นย้ำว่าการกระจายวัคซีนจะต้องเป็นไปตามแผนที่กำหนด เน้นการฉีดแก่บุคลากรการแพทย์ด่านหน้าและกลุ่มเป้าหมายเท่านั้น จะต้องไม่มีกรณีจัดสรรไปยังบุคคลสำคัญ หรือนอกกลุ่มที่กำหนดไว้เป็นอันขาด
สำหรับกลุ่มเป้าหมายที่คณะทำงานด้านบริหารจัดการการให้บริการวัคซีนป้องกันโควิด-19 กำหนดว่าจะได้รับวัคซีนไฟเซอร์ล็อตแรก 1.54 ล้านโดส ประกอบด้วย
1) บุคลากรทางการแพทย์ที่ปฏิบัติภารกิจดูแลผู้ป่วยโควิด-19 ทั่วประเทศ (เข็ม 3 กระตุ้นภูมิคุ้มกัน) 700,000 โดส 2) ผู้มีภาวะเสี่ยงสูงต่อการเสียชีวิตจากการติดเชื้อโควิด-19 ที่มีสัญชาติไทย 645,000 โดส 3) ผู้สูงอายุ ผู้มีโรคเรื้อรัง 7 กลุ่มโรค หญิงตั้งครรภ์ที่มีอายุครรภ์ตั้งแต่ 12 สัปดาห์ขึ้นไป ชาวต่างชาติที่อาศัยในประเทศไทย เน้นผู้สูงอายุ และโรคเรื้อรัง หญิงตั้งครรภ์ที่มีอายุครรภ์ตั้งแต่ 12 สัปดาห์ขึ้นไป และผู้เดินทางไปต่างประเทศ ที่จำเป็นต้องรับวัคซีนไฟเซอร์ เช่น นักการทูต นักศึกษา 150,000 โดส 4) ทำการศึกษาวิจัย (ได้รับการอนุมัติโดยคณะกรรมการวิจัยจริยธรรม) จำนวน 5,000 โดส และ 5)สำรองส่วนกลางสำหรับตอบโต้การระบาดของเชื้อกลายพันธุ์ จำนวน 40,000 โดส
วันจันทร์ที่ 7 กุมภาพันธ์ 2565
รมว.อว. พบ ทปอ. ราชมงคล ดึงศักยภาพพัฒนาประเทศ
รมว.อว. พบ ทปอ. ราชมงคล ดึงศักยภาพพัฒนาประเทศ
31 มกราคม 2565 ศ.(พิเศษ) ดร.เอนก เหล่าธรรมทัศน์ รัฐมนตรีว่าการกระทรวงการอุดมศึกษา วิทยาศาสตร์ วิจัยและนวัตกรรม ร่วมพบปะพูดคุย และมอบนโยบายให้แก่ผู้บริหารและอธิการบดีมหาวิทยาลัยเทคโนโลยีราชมงคลทั้ง 9 แห่ง ในการประชุมคณะกรรมการอธิการบดีมหาวิทยาลัยราชมงคล (ทปอ.) 1/2565 ณ มหาวิทยาลัยเทคโนโลยีราชมงคลรัตนโกสินทร์ ศาลายา ในการนี้ ดร.พัชรินรุจา จันทโรนานนท์ ที่ปรึกษา รมว.อว. และ ดนุช ตันเทอดทิตย์ ผู้ช่วย รมว.อว. เข้าร่วมในการพูดคุยดังกล่าวด้วย
รมว.อว. กล่าวว่า ในเวลา 18 เดือนที่ผ่านมานี้เราสามารถทำงานเป็นกระทรวงที่ไม่ใช่เป็นเพียงแต่หน่วยย่อยของกระทรวงเท่านั้น ต้องขอขอบคุณทุกคนที่ร่วมกันทำให้ขยับและขับเคลื่อนการทำงานแบบที่เป็นกระทรวงด้วยความสามัคคี หลายโครงการที่ประสบความสำเร็จ ทำให้ อว.เป็นที่รู้จักของพี่น้องประชาชน อาทิ โครงการมหาวิทยาลัยสู่ตำบล หรือ U2T การทำสนามฉีดวัคซีน โรงพยาบาลสนาม ศูนย์พักคอย การลดค่าเล่าเรียน การแสดงดนตรีเทิดพระเกียรติ เป็นต้น นอกจากนี้ อว. ยังได้เริ่มปฏิรูปอุดมศึกษาไปหลายเรื่องแล้ว เช่น การจัดกลุ่มประเภทมหาวิทยาลัย การขอตำแหน่งทางวิชาการที่มากกว่าการขอตำแหน่งจากวิจัยและตำรา การยกเลิการรีไทร์จากระยะเวลาการเรียน การลงทะเบียนเรียนข้ามมหาวิทยาลัย เป็นต้น เรื่องสำคัญเรื่องหนึ่งคือการกำหนดให้ อว. เป็นกลไกหลักที่จะขยับประเทศไทยให้เป็นประเทศที่พัฒนาแล้วให้ได้ในปี 2580 ซึ่ง อว. จะต้องเป็น อว. แบบในประเทศที่พัฒนาแล้วในปี 2570 ล่วงหน้าก่อน 10 ปี เนื่องจากเราเป็นกระทรวงแห่งสรรพวิชาการจะต้องนำพาให้ประเทศและสังคมเป็นประเทศที่พัฒนาแล้วให้ได้ตามแผนยุทธศาสตร์ชาติ
การที่จะเป็นประเทศที่พัฒนาแล้วให้ได้ อว. จะเดินด้วย 2 ขา คือ ขาของวิทยาศาสตร์เทคโนโลยี และขาเศรษฐกิจเชิงสร้างสรรค์ ในทางวิทยาศาสตร์เทคโนโลยี อว. ได้ทำไปแล้วในหลายอย่าง เช่น การประกาศว่าเราจะมียานอวกาศไปโคจรรอบดวงจันทร์ได้ในอีก 6 ปีข้างหน้า และการเริ่มผลิตเทคโนโลยีและเครื่องมือชั้นสูงด้วยตนเอง จะต้องพยายามพึ่งตนเองทางเทคโนโลยีให้ได้ อย่ากลัวการเปลี่ยนแปลงทางเทคโนโลยี ต้องฉวยโอกาสใช้ให้เป็นประโยชน์ ทำให้เป็นจุดพลิกเปลี่ยนที่สำคัญ หากทำได้จะสามารถลดช่องว่างระหว่างเรากับประเทศที่นำหน้าของโลกลงได้ เรามีอาวุธที่สำคัญ คือ sandbox ซึ่งเป็นการยกเว้น กฎระเบียบ ข้อปฏิบัติต่างๆที่เป็นอุปสรรคในการทำให้เกิดนวัตกรรม ความจริญก้าวหน้า ขอเชิญชวนให้ใช้โอกาสนี้ให้เต็มที่
ในขาของเศรษฐกิจเชิงสร้างสรรค์ เรามีวิทยสถานด้านสังคมศาสตร์ มนุษยศาสตร์และศิลปกรรมศาสตร์ที่เราเรียกว่า ธัชชา ซึ่งเป็นวิทยสถานที่ศึกษาในหลายเรื่อง เพื่อจะยกมูลค่า คุณค่า ราคาของประเทศไทยให้สูงขึ้นด้วยการใช้อารยธรรมของเรา และในอนาคตเรากำลังจะทำวิทยสถานด้านวิทยาศาสตร์ออกมาด้วยเพื่อเป็นศูนย์รวมวิทยาศาสตร์และเทคโนโลยีของประเทศ ทำให้วิทยาศาสตร์เป็นความสนุกและเพลิดเพลิน วิทยสถานนี้จะปรับ subject ranking ของเราให้สูงขึ้น จึงอยากเชิญชวนชาวราชมงคลร่วมงานกับหน่วยงานวิจัย สถาบันวิจัย ของ อว. จะทำให้สามารถไปดึงทรัพยากร เครื่องมือ จะผลิตงานในระดับโลกได้ หากเราร่วมกันทำ ร่วมกันรับรู้เรื่องของกันและกันและของส่วนกลางให้มากขึ้น ขยับไปพร้อมกัน หนุนกัน ก็จะสามารถดึงศักยภาพของ อว. ออกมาใช้ได้อย่างเต็มที่
สุดท้ายอยากเห็นราชมงคลทำโรงเรียนสาธิต ซึ่งเป็นโรงเรียนที่จะเตรียมเด็กเข้ามาสู่เทคโนโลยี วิทยาศาสตร์ มทร. มีจุดเด่นที่เน้นบัณฑิตให้ทำงานเป็น เน้นเทคโนโลยี มีการปฏิบัติที่เก่ง หากระบบราชมงคลเปิดโรงเรียนสาธิตก็จะต้องทำให้เห็นว่าเป็นสาธิตที่ก้าวหน้า ทันโลก หากเปิดได้ก็จะเป็นกระแสที่ดีและเป็นที่น่าภูมิใจอย่างยิ่ง รมว.อว. กล่าวในตอนท้าย
วันพฤหัสบดีที่ 11 พฤศจิกายน 2564
โฆษกรัฐบาลเผย นายกฯ ให้ความมั่นใจพี่น้องเกษตรกรผู้ปลูกข้าว ยืนยันรัฐบาลช่วยเหลือเต็มที่ มอบ ก.คลัง-เกษตร-พาณิชย์ แก้ไขราคาสินค้าการเกษตร-ยกระดับผลิตผล-ส่งเสริมการตลาด
โฆษกรัฐบาลเผย นายกฯ ให้ความมั่นใจพี่น้องเกษตรกรผู้ปลูกข้าว ยืนยันรัฐบาลช่วยเหลือเต็มที่ มอบ ก.คลัง-เกษตร-พาณิชย์ แก้ไขราคาสินค้าการเกษตร-ยกระดับผลิตผล-ส่งเสริมการตลาด ในรอบ 3 ปี อุดหนุนประกันรายได้สินค้าเกษตร 5 ชนิด ไปแล้ว 276,193 ล้านบาท
วันที่ 11 พ.ย.64 นายธนกร วังบุญคงชนะ โฆษกประจำสำนักนายกรัฐมนตรี เผยว่า พลเอก ประยุทธ์ จันทร์โอชา นายกรัฐมนตรีและรัฐมนตรีว่าการกระทรวงกลาโหม ยืนยันดูแลพี่น้องเกษตรกรทั่วประเทศ โดยเร่งให้กระทรวงการคลัง กระทรวงเกษตรและสหกรณ์ กระทรวงพาณิชย์ หารือวิเคราะห์แนวโน้มราคาพืชผลทางการเกษตร หามาตรการช่วยเหลือเกษตรกรให้เหมาะสม ต้องดูเรื่องความเป็นไปได้ของงบประมาณ ไม่บิดเบือนกลไกตลาด เพื่อให้เป็นไปตามวินัยการเงินการคลัง โดยคำนึงถึงความจำเป็นเร่งด่วนและกรอบวงเงินงบประมาณอย่างรอบคอบและรัดกุม ขณะเดียวกันก็ต้องเร่งส่งเสริมการวิจัยและพัฒนาพันธุ์ข้าวอย่างเป็นระบบ ให้ไทยมีพันธุ์ข้าวใหม่ ๆ เป้าหมายสำคัญ คือ เกษตรกรได้ประโยชน์ รัฐบาลสามารถลดภาระด้านงบประมาณ และงบประมาณประเทศถูกใช้อย่างคุ้มค่า
โฆษกประจำสำนักนายกรัฐมนตรียังกล่าวถึงการดำเนินงานของรัฐบาลที่ผ่านมาว่า ได้มีมาตรการประกันราคาสินค้าเกษตร 5 ชนิด ทั้ง ข้าว ปาล์ม มันสำปะหลัง ยางพารา ข้าวโพดเลี้ยงสัตว์ โดยในรอบ 3 ปี (พ.ศ. 2562 – 2564) ที่วาระการขออนุมัติผ่านคณะรัฐมนตรี (ครม.) เห็นชอบงบประมาณ อุดหนุนประกันรายได้ จ่ายส่วนต่างราคาสินค้าเกษตร 5 ชนิด รวมยอด 276,193 ล้านบาท ดังนี้ ข้าว 190,311 ล้านบาท ยางพารา 37,821 ล้านบาท ปาล์ม 22,186 ล้านบาท มันสำปะหลัง 20,372 ล้านบาท ข้าวโพดเลี้ยงสัตว์ 5,503 ล้านบาท นายกรัฐมนตรียังเร่งรัดให้กระทรวงเกษตรและสหกรณ์ ทำการลงพื้นที่เข้าสำรวจ และดูแลเกษตรกรผู้เพาะปลูก เพื่อวางแผนตลอดห่วงโซ่การผลิต ตั้งแต่ต้นน้ำถึงปลายน้ำ ครอบคลุมทั้งการผลิต-การจัดจำหน่าย และการตลาดในประเทศและการตลาดต่างประเทศ
“นายกรัฐมนตรีเห็นใจพี่น้องเกษตรกรผู้ปลูกข้าว ได้มีการจัดสรรงบประมาณเพื่อสนับสนุนการดำเนินโครงการประกันราคาข้าว รวมทั้งยังมีมาตรการคู่ขนาน เพื่อช่วยเหลือเกษตรกรผู้ปลูกข้าวของไทยอย่างต่อเนื่อง ทั้งกำชับทุกฝ่ายให้ช่วยกันดำเนินการอย่างโปร่งใส สุจริต และสามารถตรวจสอบได้ โดยเดินหน้าควบคู่ไปกับการส่งเสริมการวิจัยและพัฒนาพันธุ์ข้าว ผลิตข้าวทางเลือกที่มีมูลค่าสูง อาทิ ข้าวอินทรีย์ ยกระดับแปลงใหญ่ด้วยเกษตรสมัยใหม่และเชื่อมโยงตลาด เพื่อให้พี่น้องชาวนาได้รับผลตอบแทนที่ดีขึ้น รวมทั้งส่งเสริมการจัดตั้งศูนย์เมล็ดพันธุ์ข้าวอินทรีย์ชุมชนและโรงสีข้าวอินทรีย์ของเครือข่าย เพื่อสร้างมูลค่าเพิ่ม ลดต้นทุนราคาให้ข้าวไทยสามารถแข่งขันกับตลาดต่างประเทศ ขณะเดียวกันก็เร่งสร้างความเข้มแข็งของเกษตรกร ที่สำคัญให้การเกษตรไทยสามารถสร้างรายได้เป็นอาชีพอย่างยั่งยืน” นายธนกร กล่าว
วันพุธที่ 25 สิงหาคม 2564
ไฟเขียว! ครม. คง VAT 7% ต่ออีก 2 ปี (1 ต.ค.64 - 30 ก.ย. 66) ช่วยลดค่าครองชีพประชาชน
....
ครม. มีมติ (24 ส.ค.) เห็นชอบให้ขยายเวลาการลดอัตราภาษีมูลค่าเพิ่ม (VAT) 7% ต่อไปอีก 2 ปี ตั้งแต่วันที่ 1 ต.ค. 64 - 30 ก.ย. 66 จากเดิมสิ้นสุดวันที่ 30 ก.ย. 64 โดยยังคงจัดเก็บในอัตราร้อยละ 6.3 (ไม่รวมภาษีท้องถิ่น) หรือร้อยละ 7 (รวมภาษีท้องถิ่น)
.
มาตรการดังกล่าว จะไม่ส่งผลกระทบต่อการประมาณการรายได้ในปีงบประมาณ พ.ศ. 2565 และ พ.ศ. 2566 เนื่องจากในการจัดทำงบประมาณได้มีการคำนวณประมาณการรายได้ไว้แล้ว ซึ่งจะช่วยลดภาระค่าครองชีพของประชาชน และสร้างความเชื่อมั่นในการประกอบธุรกิจให้กับภาคเอกชน
#ไทยคู่ฟ้า#รวมไทยสร้างชาติ#ร่วมต้านโควิด19
-------------------
วันอังคารที่ 30 พฤศจิกายน 2564
ดีอีเอสเตือนอย่าหลงเชื่อข่าวปลอม ถูกลอตเตอรี่ต้องขึ้นรางวัลที่กองสลากเท่านั้น และเสียภาษี 5%
ดีอีเอสเตือนอย่าหลงเชื่อข่าวปลอม ถูกลอตเตอรี่ต้องขึ้นรางวัลที่กองสลากเท่านั้น และเสียภาษี 5%
เมื่อวันที่ 30 พ.ย.64 โฆษกกระทรวงดิจิทัลเพื่อเศรษฐกิจและสังคมฝ่ายการเมือง กล่าวว่า ตามที่มีการเผยแพร่ข้อความผ่านโซเชียลมีเดีย เกี่ยวกับประเด็นเรื่อง ถูกลอตเตอรี่ ต้องขึ้นรางวัลที่กองสลากเท่านั้น และเสียภาษี 5% ทางศูนย์ต่อต้านข่าวปลอมได้ตรวจสอบข้อเท็จจริงโดย สำนักงานสลากกินแบ่งรัฐบาล กระทรวงการคลัง พบว่าข้อมูลที่ปรากฏดังกล่าว เป็นข้อมูลเท็จ ทางสำนักงานสลากกินแบ่งรัฐบาล กระทรวงการคลัง ได้ชี้แจงเกี่ยวกับประเด็นดังกล่าวว่า ผู้ที่ถูกรางวัลสลากกินแบ่งรัฐบาล สามารถติดต่อขอรับเงินรางวัลได้ที่ สำนักงานสลากกินแบ่งรัฐบาล และธนาคารเพื่อการเกษตรและสหกรณ์การเกษตร ธนาคารออมสิน และธนาคารกรุงไทย ทุกสาขาทั่วประเทศ โดยการขึ้นเงินรางวัลที่สำนักงานสลากกินแบ่งรัฐบาล กรณีเป็นสลากกินแบ่งรัฐบาล ต้องชำระค่าอากรแสตมป์ ในอัตรา 1 บาท ของเงินรางวัลทุก 200 บาท หรือเศษของ 200 บาท หากเป็นสลากการกุศล ต้องชำระภาษีเงินได้หัก ณ ที่จ่ายในอัตราร้อยละ 1 ของเงินรางวัล แต่หากขึ้นเงินรางวัลที่ธนาคาร สามารถขึ้นเงินรางวัลงวดปัจจุบันได้ทุกรางวัล ยกเว้นรางวัลที่ 1 ซึ่งธนาคารจะเรียกเก็บค่าธรรมเนียมการให้บริการจากผู้ขอรับเงินรางวัลในอัตราร้อยละ 1 ของมูลค่ารางวัล
ดังนั้นขอให้ประชาชนอย่าหลงเชื่อข้อมูลดังกล่าว และขอความร่วมมือไม่ส่ง หรือแชร์ข้อมูลดังกล่าวต่อในช่องทางสื่อสังคมออนไลน์ต่าง ๆ เพื่อให้ประชาชนได้รับข้อมูลข่าวสารจากสำนักงานสลากกินแบ่งรัฐบาลสามารถโทรสอบถามได้ที่เบอร์ 02 5289999 นอกจากนี้ประชาชนสามารถติดตามและแจ้งเบาะแสข่าวปลอม ได้ผ่านช่องทางต่างๆ ของศูนย์ต่อต้านข่าวปลอม ดังนี้ ไลน์ @antifakenewscenter เว็บไซต์ https://www.antifakenewscenter.com/ ทวิตเตอร์ https://twitter.com/AFNCThailand และช่องทางโทรศัพท์โทรสายด่วน GCC 1111 ต่อ 87
********************
วันจันทร์ที่ 27 กันยายน 2564
โฆษกดีอีเอสเตือนอย่าหลงเชื่อข่าวปลอมวัคซีนโควิด-19 เป็นอาวุธชีวภาพที่ใช้ฆ่าคนทางอ้อม คนที่ฉีดจะมีชีวิตไม่ยืนยาว
โฆษกดีอีเอสเตือนอย่าหลงเชื่อข่าวปลอมวัคซีนโควิด-19 เป็นอาวุธชีวภาพที่ใช้ฆ่าคนทางอ้อม คนที่ฉีดจะมีชีวิตไม่ยืนยาว
นางสาวนพวรรณหัวใจมั่นโฆษกกระทรวงดิจิทัลเพื่อเศรษฐกิจและสังคมฝ่ายการเมือง(ดีอีเอส)กล่าวว่า ตามที่มีข่าวปรากฏในสื่อต่างๆเกี่ยวกับประเด็นเรื่องวัคซีนโควิด-19เป็นอาวุธชีวภาพที่ใช้ฆ่าคนทางอ้อมคนที่ฉีดจะมีชีวิตไม่ยืนยาวทางศูนย์ต่อต้านข่าวปลอมได้ดำเนินการตรวจสอบข้อเท็จจริงกับทางXinhua Thaiพบว่าประเด็นดังกล่าวเป็นข้อมูลเท็จ
จากกรณีการส่งต่อข้อมูลเกี่ยวกับวัคซีนป้องกันโควิด-19โดยระบุเพิ่มเติมไปด้วยว่าวัคซีนที่ฉีดเข้าร่างกายจะทำปฏิกิริยาให้ร่างกายแย่ทีละส่วนคนที่ฉีดจะมีชีวิตไม่ยืนยาวเพราะวัคซีนเข้าไปทำลายระบบอวัยวะภายในให้เสื่อมทีละอย่างนี่คือสงครามโลกที่ไม่ใช้อาวุธแต่ใช้วัคซีนทำลายล้างคนทั่วโลกนั้นทางXinhua Thaiได้ชี้แจงว่าไวรัสโควิด-19ตอนนี้จากข้อมูลข่าวสารทั่วโลกคาดว่าเป็นเกิดตามธรรมชาติแพร่จากสัตว์สู่มนุษย์ยังไม่มีหลักฐานว่าได้ถูกสร้างจากการวิจัยอาวุธชีวภาพและยังไม่มีหลักฐานทางวิชาการหรือทฤษฎีใดๆที่สามารถนำมายืนยันได้ชัดเจน
ดังนั้นขอให้ประชาชนอย่าหลงเชื่อและขอความร่วมมือไม่ส่งต่อหรือแชร์ข้อมูลจนกว่าจะตรวจสอบความถูกต้องให้ชัดเจนเสียก่อนเพื่อมิให้เกิดความสับสนและตื่นตระหนกในสังคม และเพื่อให้ประชาชนได้รับข้อมูลข่าวสารจากXinhua Thaiสามารถติดตามได้ที่เว็บไซต์www.xinhuathai.comนอกจากนี้หากพี่น้องประชาชนพบเบาะแสการกระทำความผิดสามารถแจ้งผ่าน4ช่องทางได้แก่เว็บไซต์https://www.antifakenewscenter.com ,เฟซบุ๊กANTI-FAKE NEWS CENTER,ทวิตเตอร์@AFNCThailand,ไลน์@antifakenewscenterและช่องทางโทรศัพท์โทรสายด่วนGCC 1111ต่อ87ได้ตลอด24ชั่วโมง
*********
วันพฤหัสบดีที่ 9 กันยายน 2564
นายกรัฐมนตรีเปิดหน่วยคัดกรอง รพ.สนามครบวงจร โครงการลมหายใจเดียวกันของ กลุ่ม ปตท. มุ่งตรวจเร็ว แยกเร็ว รักษาเร็ว
นายกรัฐมนตรีเปิดหน่วยคัดกรอง รพ.สนามครบวงจร โครงการลมหายใจเดียวกันของ กลุ่ม ปตท. มุ่งตรวจเร็ว แยกเร็ว รักษาเร็ว
วันนี้ (9 กันยายน 2564) เมื่อเวลา 15.30 น. ณ โรงพยาบาลปิยะเวท เขตห้วยขวาง กรุงเทพฯ พลเอก ประยุทธ์ จันทร์โอชา นายกรัฐมนตรีและรัฐมนตรีว่าการกระทรวงกลาโหม ตรวจเยี่ยมโรงพยาบาลสนามสําหรับผู้ป่วยโควิด-19 ระดับสีแดง (ICU) ภายใต้โครงการลมหายใจเดียวกัน ซึ่งเป็นส่วนหนึ่งของการจัดตั้งหน่วยคัดกรองและโรงพยาบาลสนามครบวงจร (End-to-End) โดยบริษัท ปตท. จำกัด (มหาชน) และบริษัทในกลุ่มร่วมกับกระทรวงสาธารณสุข สถาบันป้องกันควบคุมโรคเขตเมือง (สปคม.) สำนักงานหลักประกันสุขภาพแห่งชาติ (สปสช.) และพันธมิตรทางการแพทย์ ได้แก่ มูลนิธิโรงพยาบาลในเครือบางปะกอกฯ และโรงพยาบาลปิยะเวท ให้บริการแบบครบวงจร โดยมีเจตนารมณ์ในการช่วยเหลือประชาชน รองรับจำนวนผู้ป่วยที่ยังคงมีตัวเลขที่สูงขึ้นและแบ่งเบาภาระของภาครัฐ
นายธนกร วังบุญคงชนะ โฆษกประจำสำนักนายกรัฐมนตรี เปิดเผยว่า นายกรัฐมนตรีกล่าวขอบคุณภาคเอกชน ที่ร่วมกันสนับสนุนการทำงานกับภาครัฐอย่างเต็มที่ให้ประเทศไทยก้าวผ่านวิกฤติครั้งนี้ไปด้วยกันโดยเร็วที่สุด เพราะคนไทยทุกคนมีหนึ่งลมหายใจเดียวกัน ช่วยเหลือซึ่งและกัน มั่นใจว่า ด้วยศักยภาพและความสามัคคีของคนไทย จะทำให้ประเทศไทยก้าวผ่านวิกฤตครั้งนี้ไปให้ได้ และยังหวังว่าจะโรงพยาบาลสนามครบวงจรแบบนี้ครอบคลุมทุกพื้นที่ต่อไป ทั้งนี้ ระบบสาธารณสุขของไทยยังได้รับนิยมจากชาวต่างชาติ และยังติดอันดับ 6 ของโลก สะท้อนให้เห็นถึงการดำเนินงานของรัฐบาลที่มีการดำเนินการแก้ไขปัญหา COVID-19 อย่างเป็นระบบสอดคล้องกับสถานการณ์ที่เกิดขึ้นและมีการเตรียมแผนเผชิญเหตุรองรับที่เป็นไปอย่างมีประสิทธิภาพ เร่งรัดการกระจายการฉีดวัคซีนให้ได้มากที่สุด ซึ่งทุกคนยังต้องปฏิบัติตามมาตรการด้านสาธารณสุข "การป้องกันการติดเชื้อแบบครอบจักรวาล" Universal Prevention for COVID-19 และในอนาคตจะมีการเดินทางไปตรวจเยี่ยมในพื้นที่อื่นๆ ต่างจังหวัดด้วย
นายกรัฐมนตรียังกล่าวถึงสถิติรวมทั้งประเทศ มีตัวเลขสีแดง ต้องดูว่าตำบลไหน อำเภอไหน มีผู้ติดเชื้อมากที่สุด พร้อมขอบคุณเจ้าหน้าที่องค์กร ปกครอง ท้องถิ่น กทม . ที่ได้มีการติดตามควบคุมเฝ้าระวังแบบครบวงจร  รัฐบาลพร้อมทำงานแก้ไขปัญหาอย่างเต็มที่ เพื่อให้สุขภาพและเศรษฐกิจเดินหน้าไปให้ได้มากที่สุด จึงอยากชวนประชาชนทุกคนรวมกันพลิกโฉมประเทศไทย ภายหลังสถานการณ์โควิด-19 พร้อมรองรับการเกิดโรคอุบัติใหม่ที่อาจจะเกิดขึ้นในอนาคต ขจัดอุปสรรคปัญหาต่างๆที่มีอยู่ รวมทั้งกฎระเบียบต่างๆ เพื่อให้การทำงานเป็นไปด้วยความราบรื่นและขอให้ทุกคนเป็นกำลังใจซึ่งกันและกัน ยืนยันรัฐบาลไม่มีการปกปิดความจริงแต่อย่างใด ขอความร่วมมือทุกคนเผยแพร่ข้อมูลที่ถูกต้อง เป็นประโยชน์ ในการให้ความรู้กับประชาชนเพื่อจะได้ปฏิบัติตนตัวเองได้อย่างถูกต้อง
จากนั้น นายกรัฐมนตรีได้เยี่ยมชมโรงพยาบาลสนาม ICU โครงการลมหายใจเดียวกัน พร้อมเยี่ยมชมความพร้อมภายในโรงพยาบาลอีกด้วย
***************
กลุ่มประชาสัมพันธ์และเผยแพร่ สำนักโฆษก
วันศุกร์ที่ 18 มีนาคม 2565
นายกฯ มอบ “นิชา”รองเลขาธิการนายกรัฐมนตรี เป็นผู้แทนแสดงความยินดีกับ นพ.ยงฯ ในโอกาสได้รับรางวัลนักเวชศาสตร์ป้องกันดีเด่นระดับชาติ
นายกฯ มอบ “นิชา”รองเลขาธิการนายกรัฐมนตรี เป็นผู้แทนแสดงความยินดีกับ นพ.ยงฯ ในโอกาสได้รับรางวัลนักเวชศาสตร์ป้องกันดีเด่นระดับชาติ
นายธนกร วังบุญคงชนะ โฆษกประจำสำนักนายกรัฐมนตรี เปิดเผยว่า วันที่ 17 มีนาคม พ.ศ. 2565 พลเอก ประยุทธ์ จันทร์โอชา นายกรัฐมนตรีมอบหมายรองเลขาธิการนายกรัฐมนตรีฝ่ายบริหาร (นางนิชา หิรัญบูรณะ ธุวธรรม) นำแจกันดอกไม้มอบแสดงความยินดีแก่ ศาสตราจารย์นายแพทย์ยง ภู่วรวรรณ หัวหน้าศูนย์เชี่ยวชาญเฉพาะทางด้านไวรัสวิทยาคลินิก คณะแพทยศาสตร์ จุฬาลงกรณ์มหาวิทยาลัย ณ ตึก สก. ชั้น 9 โรงพยาบาลจุฬาลงกรณ์ ในโอกาสที่ได้รับรางวัลนักเวชศาสตร์ป้องกันดีเด่นระดับชาติ โดยเข้ารับรางวัลจาก ศ.เกียรติคุณ นพ.เกษม วัฒนชัย องคมนตรี ในพิธีเปิดการประชุมวิชาการ ประจำปี 2564 เรื่อง “การควบคุมป้องกันโรคเชื้อไวรัสโคโรนา 2019” จัดโดยสมาคมเวชศาสตร์ป้องกันแห่งประเทศไทย กรมสนับสนุนบริการคุณภาพ กรมสุขภาพจิต และกรมควบคุมโรค เมื่อวันอาทิตย์ที่ 13 มีนาคม 2565 ณ ห้องประชุมชั้น 9 กรมสนับสนุนบริการคุณภาพ กระทรวงสาธารณสุข
วันพฤหัสบดีที่ 30 มิถุนายน 2565
รมช.มนัญญา ตรวจเยี่ยมสหกรณ์ออมทรัพย์สาธารณสุขปัตตานี
หนุนใช้แอปพลิเคชั่นตรวจสอบความเคลื่อนไหวด้านการเงิน ป้องกันการทุจริต
นางสาวมนัญญา ไทยเศรษฐ์ รัฐมนตรีช่วยว่าการกระทรวงเกษตรและสหกรณ์ ลงพื้นที่จังหวัดปัตตานี ตรวจเยี่ยมสหกรณ์ออมทรัพย์สาธารณสุขปัตตานี จำกัด โดยมี นายวิศิษฐ์ ศรีสุวรรณ์ อธิบดีกรมส่งเสริมสหกรณ์ นายณัฐกฤช สิทธิโอสถ รองผู้ว่าราชการจังหวัดปัตตานี นายโสภณ บุญพรหม ประธานกรรมการสหกรณ์ออมทรัพย์สาธารณสุขปัตตานี จำกัด คณะกรรมการ ฝ่ายจัดการสหกรณ์ และสมาชิก ให้การต้อนรับ ณ สหกรณ์ออมทรัพย์สาธารณสุขปัตตานี จำกัด อำเภอเมือง จังหวัดปัตตานี
รัฐมนตรีช่วยว่าการกระทรวงเกษตรและสหกรณ์ กล่าวว่า การกำกับดูแลสหกรณ์ ที่มุ่งเน้นการจัดการที่ทันท่วงที ร่วมกันคิด ร่วมกันทำงาน เพื่อป้องกันไม่ให้เกิดปัญหาทุจริตในสหกรณ์ ควบคู่กับการให้ความสำคัญในการดูแลพี่น้องสมาชิกสหกรณ์และเกษตรกร ให้อยู่ดี มีกิน เป็นเรื่องที่สำคัญที่ต้องช่วยกันทำงาน การยกระดับสหกรณ์ให้มีมาตรฐานสูงขึ้น การช่วยกันสร้างศรัทธา และความเชื่อมั่นกับระบบสหกรณ์ รวมทั้งการทำงานเชิงพัฒนา ทั้งด้านการส่งเสริมสหกรณ์ การพัฒนาอาชีพของสมาชิกสหกรณ์ การลดภาระหนี้สินสมาชิกสหกรณ์ ก็ยังเป็นภารกิจสำคัญที่ต้องร่วมแรงร่วมใจกันขับเคลื่อนต่อไป
“รัฐบาลได้ให้การสนับสนุนการทำงานเพื่อให้การกำกับดูแลสหกรณ์ให้ดำเนินงานเป็นไปตามกฎหมาย ระเบียบ ข้อบังคับ และอื่น ๆ ที่เกี่ยวข้องให้มีประสิทธิภาพมาโดยตลอด เพื่อยกระดับศักยภาพสถาบันเกษตรกร และพัฒนาสหกรณ์ให้มีความเข้มแข็งอย่างยั่งยืน สามารถสร้างความเข้มแข็ง และความมั่นคงให้กับสหกรณ์ ซึ่งจะเป็นผลดีกับสมาชิก อีกทั้งยังให้ความสำคัญกับการนำแอพพลิเคชั่นต่างๆ มาใช้เป็นเครื่องมือในการทำงาน เพื่อเป็นช่องทางการติดต่อสื่อสาร หรือส่งต่อบริการต่างๆ ระหว่างกัน ซึ่งเมื่อสหกรณ์ได้นำเอาแอพลิเคชั่นมาใช้ ก็จะเป็นการอำนวยความสะดวกให้สมาชิก สามารถเข้าถึงข้อมูล หรือบริการต่างๆ และใช้เป็นช่องทางตรวจสอบความเคลื่อนไหวทางการเงินของตนเองได้ นับเป็นการป้องกันการทุจริตอีกทางหนึ่งด้วย” รมช.มนัญญา กล่าว
สำหรับสหกรณ์ออมทรัพย์สาธารณสุขปัตตานี จำกัด จดทะเบียนจัดตั้งตามพระราชบัญญัติสหกรณ์ปี พ.ศ.2542 เมื่อวันที่ 22 พฤศจิกายน 2547 มีวัตถุประสงค์สำคัญ ตามอุดมการณ์และหลักการสหกรณ์ ภายใต้วิสัยทัศน์ที่ว่า “สมาชิกมั่งคั่ง สหกรณ์มั่นคง” สมาชิกของสหกรณ์ ประกอบด้วย ข้าราชการ พนักงานราชการ ลูกจ้างประจำ และพนักงานกระทรวงในสังกัดสำนักงานสาธารณสุขจังหวัดปัตตานี ปัจจุบันมีสมาชิก 1,837 คน มีทุนดำเนินงานกว่า 894 ล้านบาท ตลอดระยะเวลาที่ผ่านมา สหกรณ์ดำเนินกิจการตามหลักธรรมาภิบาล มุ่งเน้นพัฒนาศักยภาพบุคลากร และสมาชิกอย่างต่อเนื่อง ส่งเสริมการมีส่วนร่วม รวมถึงได้พัฒนา Mobile Application เพื่อให้สมาชิกได้เข้าถึงข้อมูลของตนเองได้อีกด้วย.